Pulangan Dividen Tinggi, Mak Ayah Boleh Buka Akaun Maybank Yippie Untuk Anak Seawal Baru Lahir

Setiap ibu bapa pastinya mempunyai perancangan yang terbaik untuk anak-anak termasuklah dari segi perngurusan kewangan mereka sejak dari lahir. Salah satu caranya adalah dengan membuka akaun simpanan wang atau pelaburan di bank-bank tertentu.
Menerusi perkongsian oleh Siti Nurezah Fikri di Facebook, dia berkongsikan cara membuka akaun simpanan untuk anak-anaknya melalui Yippie-I akaun di Maybank, khas untuk bayi baru dilahirkan sehingga usia mereka mencecah 18 tahun. Selain mendapat pulangan dividen yang tinggi dan pelbagai faedah lain, anak-anak juga berpeluang mendapat pulangan tunai sekiranya menunjukkan pretasi yang baik di dalam pelajaran seperti yang dikongsikan oleh Maybank. Menarik!

Nak buka account Yippie untuk anak anak?

Bukak kat maybank acc Yippie. Dividen tinggi gaisssss, untung balik. Minimum bukak acc RM100 umur dari baru lahir sampai 17 tahun ( bawak sijil lahir dan mykid anak )

Ni normal acc savings ya… bukan plan yang tiap-tiap bulan wajib masuk banyak tu banyak ni tu.Penjaga boleh keluarkan duit anak, sebab wajib ada transaksi masuk dan keluar untuk kekal aktif dan acc tak jadi dormant (beku).

Ada yang tanya dividen tu halal tak?

Saya nak tanya balik cik kak.. acc savings cik kak tu ada masuk dividen yang sen sen tu dak?? Kalau ada.. HALAL TAKKKKK? Ada yang petikai Asb lagi bagus pulak. Asb itu pelaburan. Yippie nie NORMAL SAVINGS ACCOUNT. Kakzah bukak semua acc yang ada hasil untuk anak.. tak rugi bukak bnyak acc lahhh! Parents kena tau la cara nk manage duit anak.
Untuk maklumat lanjut, anda boleh ke laman web Maybank Malaysia berkenaan Yippie Savings Account.
Sumber: Siti Nurezah Fikri


Cara Buka Akaun Perniagaan Maybank Tanpa Perlu ‘Introducer’

Sebelum ini, kebanyakan bank memerlukan introducer sekiranya seseorang ingin membuka akaun perniagaan atau akaun semasa. Untuk Maybank, orang yang layak menjadi introducer adalah kenalan anda yang mempunyai akaun Maybank tetapi akaunnya mesti aktif dan berusia sekurang-kurangnya dua tahun.
Maybank kini tidak memerlukan introducer terutamanya untuk perniaga kecil-kecilan. Jadi, jika anda ingin membuka akaun perniagaan Maybank tanpa perlu introducer, boleh ikuti langkah di bawah.

Baca juga: Kalau Akaun Bank Tiba-Tiba Kena Hack Dengan Scammer, Boleh Aktifkan Fungsi Ini
CARA BUKA AKAUN PERNIAGAAN MAYBANK TANPA PERLU ‘INTRODUCER ‘

Harini selesaikan urusan aktifkan akaun perniagaan di Maybank. Lama dah tangguh sebab dulu perlukan ‘introducer.’ Maybank baru saja lancarkan kemudahan pembukaan akaun perniagaan tanpa introducer yang diberi nama SME FIRST-i, sesuai untuk seller kecil-kecilan.

Cara mendaftar:
1. Daftar akaun perniagaan kita melalui link ini: https://bit.ly/38s7mn5.
2. Masukkan semua butiran yang diperlukan termasuk SSM registration number.
3. Apabila selesai, ingat access kod yang diberi melalui sms (kita akan guna untuk register online banking).
4. Buka email dari maybank dan simpan account nr. serta reference nr. yang diberikan.

Sedia dokumen:
1. MyKad
2. SSM Certificate Registration
3. SSM Form A
4. SSM Business Info
5. Cop Company (Ada nama perniagaan dan SSM Registration number)

– Kita mesti ke Maybank dalam masa 10 hari untuk aktifkan akaun. Mesti ke Maybank yang kita pilih semasa register online.
– Tunjukkan reference number yang kita dapat melalui email. Bagi semua dokumen yang diperlukan tadi.
– Pegawai bank akan selesaikan urusan pengaktifan serta online banking. Nanti kita akan ada satu lagi online banking bawah nama perniagaan yang kita daftarkan. Ianya tidak berkait dengan maybank personal kita.

– Pegawai bank juga akan tunjukkan cara menggunakan aplikasi MAYBANK QR PAY BIZ untuk memudahkan transaksi bukan online. Sediakan masa 1 jam setengah untuk urusan di bank ini.
Mudah sahaja kan? Moga bermanfaat!
Sumber: Facebook Huda Ahmad


Dah Tak Payah Beratur Di Kaunter, Ini Cara Buka Akaun SSPN Online Je. Lagi Mudah & Cepat!

Sebagai ibu bapa, merancang simpanan pendidikan anak-anak adalah sangat penting.
Kita sebenarnya tak perlu tunggu anak masuk sekolah untuk mulakan simpanan. Lagi awal, lagi bagus.

Salah satu pilihan yang baik adalah untuk menyimpan di SSPN, iaitu salah satu instrumen simpanan yang direka oleh Perbadanan Tabung Pendidikan Tinggi Nasional (PTPTN).
Selain menyimpan, SSPN juga menawarkan pelbagai keistimewaan dan manfaat kepada seluruh keluarga.

Mulai 1 Januari 2012 juga, para pelajar yang ingin memohon pinjaman pendidikan bagi membiayai pengajian mereka di Politeknik, IPTA atau IPTS adalah DIWAJIBKAN mempunyai akaun SSPN-i dengan simpanan minimum sepertimana yang ditetapkan oleh PTPTN.

Jadi dah alang-alang tu eloklah buka akaun SSPN terus dari awal kan?
Sekarang ni dah senang tau. Sebab ibu bapa kini boleh buka atau tambah akaun SSPN secara online tanpa melalui mana-mana kaunter PTPTN atau cawangan bank.
Lebih mudah, cepat dan selamat!

Cara Buka Akaun SSPN Online
Di sini dikongsikan cara buka akaun SSPN secara online langkah demi langkah.
1. Pilih Produk SSPN
Layari bit.ly/BukaDanTambahAkaunSSPN
Pilih sama ada anda ingin memilih akaun SSPN-i atau SSPN-i Plus. (*Perbezaan antara kedua-dua jenis akaun SSPN ini akan dijelaskan di bawah.)

2. Isi Maklumat
Isi maklumat yang diperlukan dalam borang yang disediakan.

3. Persetujuan Terma Syarat
Fahami terma dan syarat yang ditetapkan.

4. Masukkan Minima Deposit
Masukkan minima deposit ke dalam akaun tersebut.
(Untuk SSPNi penambahan minimum RM20 tanpa komitmen manakala untuk SSPNi Plus mengikut pakej serendah RM30 sebulan)
5. Siap!
Lepas dah ada akaun ni, ibu ayah dah boleh buat penambahan deposit, pengeluaran deposit, semakan penyata atau penyata pelepasan cukai secara online pada bila-bila masa je.
Mudah kan?
Kelebihan SSPN Untuk Anak
Bagi yang kurang pasti nak memilih akaun SSPN yang mana untuk anak, bolehlah baca lebih lanjut di bawah tentang kelebihan kedua-dua produk ini.
1. SSPN-i
SSPN-i merupakan satu instrumen simpanan tanpa komitmen bulanan yang direka khas oleh PTPTN bagi tujuan pendidikan tinggi. SSPN-i adalah berlandaskan syariah menggunakan konsep ‘Wakalah Bil Istithmar’ bermaksud ‘mewakilkan untuk tujuan pelaburan.
Antara kelebihan SSPN-i adalah:

Pelepasan taksiran cukai pendapatan ke atas simpanan bersih tahun semasa hingga RM8,000.00 setahun bagi akaun yang dibuka atas nama anak / anak angkat yang sah sebagai penerima manfaat;
Perlindungan takaful secara percuma ke atas pendeposit yang mempunyai simpanan RM1,000.00 dan ke atas;
Kadar dividen yang kompetitif dan dikecualikan daripada cukai pendapatan;
Pemberian geran sepadan kerana memasuki institusi pendidikan tinggi (IPT) sehingga RM10,000.00 untuk satu keluarga yang layak bagi akaun yang dibuka atas nama anak sebagai penerima manfaat;
Simpanan dijamin oleh kerajaan;
Layak memohon pinjaman pendidikan PTPTN;

2. SSPN-i Plus
SSPN-i Plus merupakan satu skim atau pelan simpanan yang direka oleh Perbadanan Tabung Pendidikan Tinggi Nasional (PTPTN) untuk penabungan bagi tujuan pendidikan tinggi.
SSPN-i Plus ditambahbaik daripada SSPN-i sedia ada dengan bayaran sumbangan takaful yang murah dan perlindungan yang komprehensif.
SSPN-i Plus mengguna pakai konsep simpanan dengan komitmen bulanan dan jumlah simpanan dan bayaran sumbangan takaful adalah bergantung kepada pakej yang dipilih.
SSPN-i Plus mempunyai pelbagai keistimewaan iaitu:

Patuh syariah.
Pelepasan taksiran cukai ke atas simpanan bersih tahun semasa sehingga RM15,000.00 setahun.
Komitmen serendah RM 30.00 sebulan.
Manfaat bagi kematian/ keilatan kekal( kemalangan) sehingga RM1,000,000.00.
Tiada pemeriksaan kesihatan.
Kadar dividen yang kompetitif dan dikecualikan daripada cukai pendapatan.
Khairat kematian termasuk pasangan dan maksimum 3 orang anak.
Manfaat takaful bagi 36 penyakit kritikal.
Elaun kemasukan hospital sehingga RM200 sehari.
Layak memohon pinjaman PTPTN.
Perlindungan 24 jam di seluruh dunia.
Simpanan dijamin kerajaan.

Secara ringkasnya, perbezaan bagi kedua-dua akaun SSPN-i dan SSPN-i Plus adalah seperti berikut:

Maklumat Lanjut
Layari bit.ly/LayariLoveSSPN untuk info lanjut berkaitan Skim Simpanan Pendidikan Nasional (SSPN-i/SSPN-i Plus).
Anda juga boleh mendapatkan info terkini melalui Facebook rasmi SSPN di https://www.facebook.com/sspnrasmi/


Bapa Kongsi Kelebihan Buat Simpanan SSPN Untuk Anak, Serendah RM30 Sebulan Je!

CARA BUKA AKAUN SSPN
Membuat simpanan untuk masa hadapan adalah amat penting bagi memastikan kehidupan yang terjamin. Bukan sahaja dari segi wang ringgit, malah simpanan seperti emas dan perak juga boleh dijadikan jaminan jika berlaku kecemasan pada masa akan datang. Namun, berikutan banyak kes yang melibatkan penipuan dalam akaun bank atau ‘scam’ ramai yang makin gusar untuk menyimpan wang dalam akaun bank.

Oleh itu, seorang ayah di laman Facebook berkongsikan tempat simpanan duit yang selamat dan bagus untuk anak-anak iaitu di Skim Simpanan Pendidikan Nasional (SSPN) serendah RM 30 sebulan! Memang beri manfaat kepada masa hadapan anak.
Baca juga: Takut Kena ‘Scam’ Akaun Bank? Ini 9 Tempat Simpan Duit Yang Lebih Selamat

BAPA KONGSI KELEBIHAN BUAT SIMPANAN SSPN UNTUK ANAK-ANAK, SERENDAH RM30 SEBULAN!

Alhamdulillah.. ada duit lebih sikit kita simpan untuk masa depan anak-anak. Cara saya, sebelum belanja simpan dulu. Kalau belanja dulu, memang tak ada simpanannya. Nak simpan di mana tu terpulang, mana mana yang ada manfaat buat la asalkan ada simpanan.

Macam saya pilih simpan di Skim Simpanan Pendidikan Nasional ( SSPN ) untuk ketiga tiga anak. Termasuk yang baby 10 bulan.. Bagi saya platform SSPN ni antara simpanan yang paling berbaloi dan selamat buat anak-anak. Sebagai pemberi nafkah utama keluarga, perlindungan ke atas diri saya ( ketua keluarga ) sangat sangat penting. Sekiranya apa-apa berlaku pada saya, mati, sakit atau cacat sekalipun anak-anak tak terbiar.
Dengan simpanan RM50 sebulan ( pakej delima ) yang saya pilih, RM40 di simpan terus dan RM10 lagi adalah untuk takaful.Serampang dua mata. Simpanan dapat, perlindungan pun dapat. Perlindungan ini pula dalam bentuk hibah, BUKAN FARAID tau.. jadi tak ada orang lain boleh tuntut melainkan dapat kepada penerima manfaat iaitu anak kita la. Korang boleh tengok sendiri la table manfaat dari takaful kat bawah tu.. memang super berbaloi dengan bayaran RM10 je sebulan…

Btw, berapa simpanan nak buat tu ikut kemampuan. Serendah RM30 pun boleh. Yang penting boleh konsisten menyimpan lama. Baru nampak duit membiak dengan dividen setiap tahun. Eh, nak buka akaun SSPN sekarang dah tak payah beratur kat kaunter, buka secara online je senang.. Pastikan ada internet, online banking dan detail anak semua dah boleh terus buka.
Link buka akaun baru klik sini: https://www.ptptn.gov.my/sspniplusonline/?id=000009770
Dah ada akaun nak tambah deposit : https://www.ptptn.gov.my/sspniplusonline/deposit/…

Kebetulan hari jumaat ini. Tak ada sedekah yang lebih afdal di hari jumaat melainkan sedekah pada ahli keluarga sendiri..
Lagi satu. Dengan menyimpan di SSPN kita boleh dapat pengecualian cukai sehingga RM8,000 tau. Ini dah serampang 3 mata….
Semoga bermanfat.. p/s : Penting di bahagian terakhir untuk bayaran jangan klik butang “fpx” ada error nanti, terus klik butang “teruskan”
Sumber: Mohd Fhais Salim


Cara Buka Akaun Tabung Haji Anak Secara Online, 5 Minit Dah Siap

Tabung Haji merupakan antara tempat simpanan pilihan ibu bapa untuk anak kerana patuh syariah dan sekali gus boleh daftarkan haji. Tak perlu tunggu mereka dewasa pun tak apa. Senang daftar cepat-cepat kerana giliran untuk dipanggil sangat panjang.
Jadi, kalau anda tak tahu cara buka akaun tabung haji anak, boleh rujuk perkongsian di bawah yang dikongsi oleh pengguna Facebook bernama Areefah Ahmad.

Baca juga: Cara Mudah ‘Transfer Online’ Duit Ke Akaun ASB, Laju & Simple
CARA BUKA AKAUN TABUNG HAJI ANAK SECARA ONLINE
Baru lepas buka akaun baby secara atas talian, kemudian sekejap sahaj pergi activate di cawangan. Call customer service dia pun tak perlu tunggu berjam-jam untuk jawab. Dia guide macam mana nak bukak akaun anak under pemegang akaun Official : Lembaga Tabung Haji.

1. Log masuk apps Thijari atau link https://www.thijari.com.my

2. Pilih ‘pembukaan akaun kanak-kanak’. Isi details lengkap dan submit.

3. Once dah siap hantar, akan terima emel pengesahan.
4. Pergi ke cawangan yang dipilih, bawa

Surat beranak anak & salinan
MyKid anak & salinan
IC pendaftar (ibu/bapa) & salinan
Deposit akaun pembukaan (Minima RM10, dan kalau RM1,310.00 boleh terus daftar haji)

* bagi baby yang lahir 2021 dan tak ada MyKid lagi, just bawak surat beranak je.
5. Daftar di kaunter, siap. Tak sampai 5 minit pun untuk dia sahkan dokumen.
Semalam buat di IFIC – Islamic Financial Services Center, Putrajaya tak ramai orang pun. Laju je. Boleh walk-in.
Boleh check status dan akaun anak dalam apps thijari tu juga.

Sekarang dah tak dapat buku akaun TH. Kalau tengok dekat resit no giliran tu, ada tulis senarai bank yang boleh linked dengan TH. So untuk cash in or cash out boleh guna bank-bank yang dalam senarai (Bank Islam Malaysia Berhad, Bank Rakyat, Maybank, CIMB Malaysia)
Untuk linked kan ke Maybank2u, bukak maybank2u.com.my > apply > services > Link Tabung Haji Account.
Nak tengok jumlah duit dalam akaun boleh tengok bahagian wealth. Untuk transfer online, tekan pay & transfer > tabung haji.

Sumber: Facebook Areefah Ahmad


Cara Buka Akaun Tabung Haji Untuk Anak. Daftar Haji Sekali!

Musim-musim Raya begini, berbondong-bondonglah ibu ayah yang mula buka akaun simpanan anak-anak. Maklumlah, dapat banyak duit raya. Kalau pegang duit anak ni lama-lama, risau pula kalau hilang, tersalah letak atau ‘ter’guna.
Antara akaun simpanan permulaan yang selalu menjadi pilihan ibu ayah tentunya Tabung Haji. Selain dapat purata dividen dan bonus tahunan yang paling menguntungkan di Malaysia, Tabung Haji juga dijamin kerajaan dan patuh syariah. Maksudnya ibu ayah tak perlu pening kepala nak kira kalau ada jumlah simpanan yang perlu dizakatkan.

Lagi bagus, anak-anak kita dah boleh didaftarkan haji siap-siap. Tahu-tahu sajalah, queue untuk pergi haji dengan Tabung Haji memang teramatlah paaannjaanngg… Contohnya saya yang baru daftarkan anak saya yang berumur 4 bulan Jun 2018 ni, tahun peruntukan haji untuk dia adalah tahun 2124! (Of courselah boleh apply untuk pergi lebih awal, cuma nak tekankan di sini yang seeloknya kita daftarlah awal-awal sebab ramai sangat yang tunggu giliran.)
Kelebihan kalau pergi Haji dengan Tabung Haji ni seperti yang kita tahu, ada subsidi yang diperuntukkan. Contohnya, boleh tengok di laman web Tabung Haji – Kos Haji semasa adalah RM 22,450 dan Tabung Haji akan menanggung RM12,470, iaitu 56% daripada keseluruhan kos Haji tersebut. Banyak, kan? Jadi, kita hanya perlu sediakan RM9,980 untuk dapat pergi menunaikan Haji dengan Tabung Haji.

Sebab itulah seeloknya kita buka akaun Tabung Haji untuk anak awal-awal. Bagi yang nak tahu cara buka akaun tabung haji, boleh rujuk post yang dikongsikan oleh Puan Nowa Nija di bawah ini.

Cara Buka Akaun Tabung Haji Untuk Anak
Sampai saja dari kampung, terus kami ke Tabung Haji (TH) tanpa tangguh-tangguh sebab risau macam tahun-tahun sudah tangguh end up tidak buat pun akaun TH untuk 2 orang anak saya.
Tadi TH kan memang raaaamaaaiii parents bawa anak-anak buka akaun/simpan duit raya anak-anak dalam akaun sedia ada. Bila tengok situasi dalam TH tu rasa macam rumah terbuka pun ada sebab ramai betul orang. Rupanya begini situasi lepas Raya dalam TH.
21 orang ok saya tunggu. Tapi Alhamdulillah tak lebih sejam.
Tiba-tiba rasa bersalah pula kenapalah dulu malas suka tangguh. Tau kenapa tiba-tiba timbul kesedaran? Sebab terbaca sorang ustaz cakap duit raya anak tu amanah untuk kita jaga dan hak anak.
Bagus juga kita bukakan akaun TH anak untuk simpanan mereka dan juga untuk persediaan untuk melengkapkan rukun Islam ke-5. Daripada beli barang yang bukan-bukan. Paling haru kalau anak buat beli mercun. Big NO la kan.
Jadi, untuk parents yang mahu buka akaun TH anak cuma bawa:
1. MyKad ibu/bapa
2. MyKid anak
3. Duit sekurang-kurangnya RM10 untuk deposit dalam akaun TH
Nanti staf TH di kaunter depan akan bagi borang-borang yang perlu diisi.
Ada 3 jenis borang yang perlu diisi:
1. Slip simpanan wang
2. Borang maklumat ahli
3. Borang Usaha Wajar Pelanggan Lebih Lanjut (ECDD)

*Jangan silap ya check dulu borang yang last tu sebab selalunya dikepilkan terus tiga sekali. Staf tu salah bagi saya borang, terkejut saya sebab borang untuk anak saya tadi borang penama bukan ECDD. Borang penama tu hanya untuk akaun dewasa bukan kanak-kanak.
Lepas isi borang tu semua, bolehlah ambil nombor giliran. Tunggu kejap sementara di panggil.
Oh ya, pastikan cap jari kamu tiada masalah ya sebab cap jari sangat WAJIB / MANDATORI untuk buka akaun anak. Macam saya tadi siiiikiiiittt lagi tidak dapat buka akaun TH anak sebab cap jari saya hari tu ‘hilang’. Bukan hilang apa, jari saya alergi di kulit jari tu terkupas-kupas sampai staf di kaunter TH tu cakap “ada masalahkah pada jari Puan?”
Bila nombor dah dipanggil, tunggu saja proses seterusnya daripada pihak TH. Sekarang semuanya sistem berkomputer, semuanya senang dan mudah. Jadi cepatlah dapat buka untuk anak-anak Ibu. Untuk akaun berstatus akaun kanak-kanak ini, penjaga adalah bertanggungjawab sepenuhnya ke atas akaun tersebut. Nanti bila anak dah berumur 18 tahun ke atas, bolehlah tukarkan kepada status akaun dewasa.

Semoga istiqomah menyimpan duit raya anak-anak setiap tahun dan saya aim setiap bulan mesti simpan duit dalam akaun TH anak-anak. Kalau nak tengok cara mudah nak buat transfer & link kan akaun Maybank ke TH, boleh rujuk post saya yang terdahulu: CARA LINK AKAUN TH ANAK KE AKAUN MAYBANK
Cara Daftar Haji Untuk Anak
Seterusnya, dah alang-alang kalau duit raya anak cukup RM1300, Dah bolehlah daftar Haji terus untuk mereka. Syaratnya, perlu ada minimum RM1300 dalam akaun TH untuk mendaftar. Kemudian, mention pada petugas di kaunter nak daftar haji sekali. Prosesnya sangat cepat. Dalam 2 minit, siap!
Dalam slip ini, akan ditulis tahun peruntukan haji untuk anak nanti. Haa boleh tengok tu tahun anak saya untuk pergi haji ialah tahun 2124!

Kalau ibu ayah pun belum daftar, daftarlah cepat-cepat. Bagi yang belum ada simpanan yang mencukupi, boleh juga daftar melalui KWSP. Yang penting, pastikan caruman akaun 1 KWSP anda telah melebihi RM1,300. Masa mendaftar, bawa sekali slip penyata KWSP yang terkini.
Tapi kalau duit raya anak masih belum mencukupi. Bolehlah tunggu tahun depan atau tahun seterusnya. Bila dah cukup RM1300, cepat-cepat daftar. Selain kaunter TH, pendaftaran haji juga boleh dilakukan di:

Kaunter Bank Islam dan Bank Rakyat.
Mesin ATM/ CDM Bank Islam, Maybank dan Bank Rakyat.
Laman Web : Maybank2u dan iRakyat.
Aplikasi/ Portal THiJARI.

Mudah, kan?
Jadi, jom mulakan simpanan untuk anak-anak seawal mungkin.
*Cara daftar akaun Tabung Haji ini dikongsikan oleh Puan Nowa Nija melalui Facebook. Ia telah disunting dan diterbitkan semula dengan kebenaran. Untuk lebih banyak tips, boleh follow beliau di Facebook Nowa Nija atau blog mommynowa.blogspot.com


[VIDEO] Ini Sebenarnya Cara Mudah Buka ‘Cable Tie’ Tanpa Guna Gunting

Biasanya apabila pergi ke pasar raya untuk membeli-belah pasti selepas membuat bayaran, bungkusan plastik diikat menggunakan cable tie. Hal ini untuk mengelakkan barang tercicir tanpa disedari dan lebih selamat.
Antara jalan mudah dan laju untuk membuka ikatan cable tie itu pastilah menggunakan gunting. Betul tak? Tetapi sebenarnya ada satu trick mudah yang anda boleh cuba untuk membuka ikatan cable tie tanpa menggunakan gunting. Nak tahu macam mana? Jom tengok video di bawah.

Baca juga: Step-By-Step DIY Lampu Studio ‘Hangus’ RM30 Je, Hasil Memang Padu!
INI SEBENARNYA CARA MUDAH BUKA IKATAN ‘CABLE TIE’

Menerusi video berdurasi 34 saat dimuat naik oleh @Sallywong itu, dia memaparkan langkah mudah untuk membuka ikatan cable tie tersebut tanpa menggunakan sebarang alat seperti gunting.

Dapat dilihat dalam video tersebut, di bahagian belakang cable tie, ada satu bahagian timbul dan tekan bahagian menonjol tersebut sambil menarik keluar cable tie tersebut.

*Jangan lepaskan tekanan anda pada bahagian menonjol tadi sehingga berjaya membuka ikatan kabel tersebut.
VIDEO PENUH:

https://media.siraplimau.com/2022/02/v0f025gc0000c8abrcbc77ubp1dvl1t0.mp4
“BARU SAYA TAHU CARA BETUL…”
Video tersebut menerima 2.3 juta tontonan dan netizen juga turut berkongsi beberapa cara yang digunakan untuk membuka ikatan tersebut.  Macam-macam cara ada.

Sumber: TikTok Sallywong


Cara Buka Pintu Terkunci Dari Dalam Hanya Guna Kertas, Memang Jadi!

“Alamak! Pintu terkunci dari dalam pulak, macam mana nak masuk rumah ni?”
Ini mungkin situasi yang kebanyakkan dalam kalangan kita hadapi iaitu masalah pintu terkunci dari dalam. Berjam-jam cubaan untuk masuk ke dalam rumah akhirnya hampa apabila tombol pintu masih tidak boleh dibuka. Macam mana nak buat?

Selain menggunakan kad atau pembaris, sebenarnya anda juga boleh menggunakan kertas sebagai salah satu teknik untuk ‘unlock’ pintu tersebut. Nak tahu macam mana? Jom kita tengok tutorial ini.
MACAM MANA BUKA PINTU TERKUNCI DARI DALAM GUNA KERTAS?
1. Cari kertas yang agak keras. Jangan gunakan kertas biasa kerana akan mudah terkoyak.

2.Lipat kertas tersebut menjadi bentuk segi empat.
3.Kemudian, gunakan bucu kertas tadi dan tolak masuk di celah-celah pintu sehinggalah terkena pada kuncinya.

4.Bila terkena pada kekunci, tombol pintu biasanya akan terbuka dengan sendiri.
Untuk tutorial yang lebih jelas, ini adalah panduan video:

Untuk pengetahuan anda, kaedah ini adalah sama dengan teknik menggunakan kad atau pembaris. Tetapi, tidak salah juga untuk anda cuba menggunakan kertas kan?
Sumber: Davin Official


Cara ‘Bungkus’ Baju Anak Ikut Hari Ketika Pergi Bercuti, Jimat Ruang Kereta & Tersusun

Bila tiba musim cuti sekolah, pastinya ibu-bapa akan bawa anak-anak pulang ke kampung untuk melawat datuk dan nenek mereka. Tapi, perkara yang merunsingkan para ibu adalah untuk ‘pack’ baju anak kerana kekangan ruang di dalam kereta. Jadi, ibu ini kongsi cara untuk pack baju anak mengikut tarikh dan hari supaya dapat jimatkan ruang dan lebih teratur.
BUNGKUS BAJU IKUT TARIKH

Ok meh kakak nak cerita sikit. Ni cara kakak pack baju untuk balik raya. Idea cousin jugak ni. Tq che ani Wan Rosnita Junoh. Baju-baju ni dibungkus mengikut tarikh & siang atau malam. Tujuannya untuk menjimatkan ruang simpanan dalam kereta. Kat sini ada bungkusan :
22hb siang

22hb malam

23hb siang
23hb malam
24hb siang
24hb malam (malam raya)
25hb siang (hari raya)
25hb malam
26hb siang
Baju seluar extra Alya
Baju seluar extra Auni Naufa & Najlaa
CARANYA
Kau kena bawa sebuah beg kecik sebab nanti kau perlukan beg tu untuk angkut bungkusan ke dalam rumah / hotel / homestay ikut tarikh baju yang kau nak pakai. Bungkusan letak mana? Kakak letak bawah setiap seat, dalam tempat simpan tayar spare & kat mana je kakak boleh selit. Yang penting tak nampak kat mata, semak. Susun pun kena ikut tarikh tau. Supaya tak tercari-cari.

Kakak pakai Alza je, makanya semua seat tu boleh baringkan & letak segala macam comforter untuk keselesaan anak-anak kakak. Sebab kami biasanya gerak pagi-pagi buta waktu anak-anak tido. Comforter & bantal bukan saja-saja bawak sebab anak nak tidur je tau. Tapi bila balik kampung ramai-ramai, mesti ada masalah kurang bantal & selimut kan? Tu lah gunanya. Ok tu je la kot yang kakak boleh kongsi kat sini. Sesuai la untuk keluarga sederhana besar macam kami ni. Baju ibu kat mana?

Baju ibu dalam beg sebab baju ibu besar, susah nak bungkus-bungkus gitu. Tapi tetap jugak menjimatkan ruang. Yang penting bawa baju nak pakai, tetap ikut tarikh tu. Jangan bawa almari, memang tak muat kereta la. Beg untuk barang-barang mandian, beg mekap, accessories tu buat seminima yang mungkin. Biar apa yang kita bawa tu berguna, jangan yang tak berguna pun bawa jugak. Semoga bermanfaat.
Nota kaki : bungkusan tu kecik je sebenarnya tau. Jangan pakai plastik besar. Sebab anak 4 orang, dalam sebungkus tu ada 4 pasang pakaian je la.
Sumber: Ellie Syahhidah Abd Rahman


Gelinya! Ini Cara Bunuh Ulat Sampah Guna Bahan Di Rumah

CARA BUNUH ULAT SAMPAH YANG BERKESAN GUNA BAHAN DI RUMAH
Pembiakan ulat pada sampah memang cukup merunsingkan. Geli tu satu hal lah kan?

Ulat sampah bukan sahaja menggelikan, malah ia boleh merebak dan membiak dengan cepat jika dibiarkan.
Sisa makanan dan sampah yang lembap serta bau yang kuat boleh menarik lagi perhatian lalat untuk bertelur di dalam tong sampah.

Fun fact – Seekor ulat sampah juga boleh bertukar jadi lalat dewasa dalam masa 24 jam saja tau!

Namun, anda tak perlu risau kerana terdapat pelbagai cara untuk membunuh ulat sampah menggunakan bahan-bahan yang ada di rumah.
Jom tengok cara bunuh ulat sampah yang boleh anda praktikkan di rumah.
Cara Bunuh Ulat Sampah Dengan Berkesan
1. Air Panas Mendidih
Antara kaedah paling ringkas untuk membunuh ulat sampah ialah dengan menuangkan air panas mendidih pada kawasan yang tercemar.
Air panas juga sangat berkesan dalam membasmi kuman.

Kredit Foto : cnnindonesia.com
2. Garam dan Kapur Makan
Garam yang dicampur dengan kapur sirih boleh membuatkan ulat sampah kekeringan dan mati.
Caranya ialah dengan membancuh garam dan kapur sirih dengan nisbah 1:1 di dalam bekas berisi air.
Kacau rata, kemudian, siramkan ke kawasan yang diserang ulat sampah.

3. Cuka
Cuka juga sesuai digunakan untuk membunuh ulat sampah serta bakteria yang membiak di dalam tong sampah. Caranya ialah dengan melarutkan secawan air dengan secawan air.
Kemudian, panaskan larutan cuka di atas api selama beberapa minit.
Ambil rebusan air cuka yang masih panas dan siramkan pada bahagian dalam dan luar tong sampah bagi membunuh ulat sampah.
Foto Kredit: tescoliving.com
4. Clorox ( Peluntur Pakaian)
Peluntur pakaian bukan sahaja bertindak untuk memutihkan pakaian, malah ia juga boleh berfungsi sebagai disinfectant yang baik dalam membasmi kuman serta membunuh ulat sampah secara berkesan.
Caranya ialah dengan mencampurkan secawan peluntur pakaian dengan secawan air di dalam bekas. Tuangkan campuran tersebut ke kawasan pembiakan ulat sampah.

Kredit Foto : fantasticcleaners.com.au
5. Bunga Cengkih
Bunga cengkih juga berkesan dalam membunuh ulat sampah.
Caranya ialah dengan menumbuk kasar bunga cengkih secukupnya.
Kemudian, taburkan pada tempat ulat sampah membiak di tong sampah atau di atas tanah.

Kredit Foto : rootofscience.com/blog
Tips Mengelakkan Pembiakan Ulat Sampah
Bagi mengelakkan pembiakan ulat sampah pada masa akan datang, anda boleh amalkan tips berguna ini :

Jangan buangkan sisa makanan lembap atau berair terus ke dalam tong sampah. Tuangkan sisa kuah dan minuman ke dalam sinki terlebih dahulu. Tapiskan sisa makanan yang berair dan letakkannya di dalam plastik kecil sebelum membuangnya di dalam tong sampah.
Bagi mengelakkan lalat bertelur, anda membuang terus sisa berbau terus ke dalam tong sampah. Sampah seperti perut ikan atau lemak ayam perlu dibuang di dalam plastik dan diikat ketat sebelum dibuang di dalam tong sampah. Sampah sebegini juga lebih baik dibuang segera di tong sampah besar hadapan rumah.
Pastikan tong sampah di dalam dan luar rumah sentiasa bebas ulat sampah. Gosok dan bersihkan tong sampah dengan larutan cuka seminggu sekali. Jangan lupa untuk bersihkan bahagian luar serta penutup tong sampah sekali,ya!
Setiap kali anda bersihkan tong sampah, jangan lupa untuk keringkannya atau jemur di bawah matahari terlebih dahulu sebelum menyarung dengan plastik sampah baru. Ini bagi mengelakkan persekitaran lembap yang disukai lalat.

Kredit Foto : nextdoor.com
Terdapat pelbagai bahan dapur yang anda boleh gunakan untuk membunuh ulat sampah.
Antara bahan yang anda boleh gunakan ialah garam, peluntur baju dan cuka.
[Baca juga: Kenapa Ikan Pari Bau Hancing? Ini Tips Penting Supaya Tak Salah Pilih]
Selain membunuh ulat, anda juga perlu membuang sisa makanan dengan cara yang betul bagi mengelakkan pembiakan ulat sampah pada masa akan datang.
Anda juga perlu rajin untuk membersihkan tong sampah seminggu sekali dan keringkannya terlebih dahulu.
Semoga tips-tips ini bermanfaat buat anda dan selamat mencuba!
Sumber rujukan:

https://www.99.co/blog/indonesia/cara-membasmi-belatung/
https://ms.goodkitchendesign.com/how-to-get-rid-of-maggots-in-outdoor-garbage-cans_80
https://www.keluarga.my/sampah-mudah-berulat-ibu-ibu-cuba-amalkan-guna-2-bahan-ni-hindarkannya-memang-mujarab/


Cara Halau Babi Hutan Yang Selalu Rosakkan Kebun, Kalau Berani Guna Cara Nombor 2!

Khinzir atau babi merupakan antara haiwan liar yang selalu memusnahkan tanaman kebun kerana habitatnya yang memang tinggal di dalam hutan. Walaupun begitu, bagi mengelakkan tanaman anda hancur dimakan dan dilanggar, terdapat cara-cara menghalau babi yang mungkin anda boleh cuba lakukan.
Terdapat 10 kaedah menghalau haiwan liar ini yang boleh digunakan seperti di bawah. Mari lihat dan pilih cara yang bersesuaian menurut anda.

Baca juga: Hapuskan Kulat Almari Guna DIY Dehumidifier Gel Silika, Lelaki Ini Kongsi Caranya!
CARA-CARA MENGHALAU BABI HUTAN

10 Cara Menghalau Babi Daripada Merosakkan Tanaman Yang Ramai Tidak Tahu!

Babi ialah makhluk perosak yang sangat bijak dan licik merosakkan tanaman seperti pokok durian, pisang, ubi dan sebagainya. Babi mempunyai hidung yang mancung dan sangat cekap menghidu mangsa seperti cacing, mahupun senapang dan kehadiran manusia.
Selain itu, telinganya yang tajam mampu mendengar bunyi anjing dan sorakan pemburu dari jarak jauh. Manakala, matanya mampu melihat sesuatu ancaman, babi tidak akan menyondol sesuatu yang tidak pasti.
INI 10 CARA- MENGHALAU HAIWAN LIAR BABI
Terdapat pelbagai kaedah untuk menghalau dan mengatasi masalah serangan haiwan perosak ini. Berikut adalah cara-cara menghalau babi dari merosakkan tanaman, mungkin ramai yang belum tahu.
Mari saya kongsikan.

1. PATUNG HARIMAU
Letakkan patung harimau di kawasan kebun yang sering diserang, babi takut pada binatang yang lebih kuat daripadanya.
2. AIR KENCING HARIMAU
Caranya letakkan kencing harimau di tempat yang sering menjadi sasaran babi. Ia adalah sejenis cairan yang dihasilkan daripada campuran ubat gegat dan belacan bakar.
3. RAMBUT MANUSIA
Rambut yang dipotong halus-halus. Apabila masuk dalam kerongkong, babi akan tersedak dan tidak akan pergi ke tempat itu lagi. Ada yang cakap cara ini lebih berkesan.
4. TELUR & JARUM
Cara ini ibarat menyantau dengan rebus telur dan cucuk 5 atau 6 batang jarum pada telur tersebut. Perut babi akan luka apabila tertusuk jarum, dan tidak akan datang lagi ke tempat itu. Cara ini juga agak berkesan.
5. RADIO
Pasang radio kuat-kuat di kebun yang menajdi sasaran. Babi yang terdengar bunyi bising tidak akan datang ke kawasan tersebut kerana disangka ada kelibat manusia.
6. LENNEX
Menurut carian di internet, ia adalah sejenis racun untuk membunuh babi. Caranya campurkan pada makanan dan babi akan mati serta-merta apabila termakan racun tersebut. Anda boleh google untuk mendapatkan maklumat lebih lanjut.
7. JERANGKAP SAMAR
Caranya korek lubang bersaiz 5x5x5 kaki, tutup dengan daun pelapah sawit dan diatasnya kita umpan makanan yang sedap-sedap! Tunggu satu malam dan lihat hasil keesokan harinya!
8. PAGAR ELEKTRIK
Yang ini memang sangat berkesan. Cuma kos agak mahal tapi amat berbaloi. Jika ada modal saya sarankan anda memasang pagar elektrik di kebun kesayangan anda.
9. CERMIN
Gantung cermin pada sebatang pokok menggunakan tali dan biarkan cermin tersebut berpusing-pusing. Babi takut bila melihat bayang-bayangnya sendiri atau kilauan dari cermin pada waktu malam.
10. TEMBAK
Kaedah terakhir bila tidak ada pilihan ialah menembak babi yang merosakkan tanaman anda. Anda berani?
**KREDIT: Pertanian Satu Perniagaan
Sumber: Facebook Pejabat Pertanian Daerah Muar


Cara-Cara Untuk Memiliki Kulit Selembut Bayi! No.6 Tu Paling Mudah!

Miliki kulit selembut bayi sememangnya menjadi idaman semua orang. Sama ada yang muda atau tua, kulit perlu dijaga sebaiknya. Namun, kebanyakkan orang tidak tahu cara yang tepat untuk merawat kulit kita sehingga ia menjadi kering dan kusam!
Ikuti beberapa cara mudah ini untuk kembalikan kelembutan kulit anda!

Minyak Almond

Salah satu kebaikan minyak almond yang paling famous ialah kebolehannya untuk membuatkan kulit dan rambut anda nampak menawan! Selamat digunakan bagi yang berkulit sensitif termasuklah bayi.

Anda juga boleh campurkan beberapa minyak essential seperti Myrrh atau minyak Rose untuk lebih berkesan. Jika disapukan di muka, minyak almond juga boleh melambatkan proses penuaan!

Sumber: Dr.AXe: Food is Medicine
Scrub

Scrub badan boleh didapati di mana-mana farmasi atau kedai kecantikan. Antara kebaikan scrub badan ni ialah ia mampu untuk melembapkan kulit dengan membuang sel-sel kulit yang dah mati. Apabila sel-sel kulit mati, kulit akan menjadi lembut dan anjal.
Namun, pengguna harus berhati-hati agar tidak menggunakan  scrub terlalu banyak dan tekanan hendaklah dikurangkan apabila scrub. Ini kerana amaun yang terlalu banyak dan tekanan yang kuat boleh membuatkan kulit rosak.
Sumber: Volcanic Earth
Pelembap

Pelembap boleh membuatkan kulit anda kekal lembap, lembut dan tegang. Cara-cara untuk memakai pelembap dengan betul ialah dengan memakai betul-betul selepas mandi. Dengan ini, pelembap anda akan menyerap sekali  air di muka atau badan anda.
Paling penting ialah anda tahu jenis kulit anda untuk membeli pelembap yang sepadan!
Sumber: Klik Sini
Urutan

Urutan badan sememangnya memberikan pelbagai kebaikan sama ada dalaman ataupun luaran. Berurut mampu membantu mengurangkan ketegangan kulit dan tisu sekaligus meningkatkan nutrisi kepada sel-sel badan kita ni!
Ia juga mampu untuk melembapkan dan melembutkan kulit badan kita!
Sumber: Deserving Body
Produk Susu Kambing

Susu kambing sememangnya tinggi dengan vitamins dan mineral secara semulajadi! Sebarang produk yang berasakan susu kambing boleh digunakan untuk melembabkan dan menyuburkan kulit kita!
Manakala, lactic asid semula jadi yang ada dalam susu kambing membuatkan ia sesuai digunakan untuk orang yang mempunyai masalah kulit kering!
Sumber: Stephen Personal Care
Ada lagi satu cara yang paling mudah iaitu..

Ini merupakan cara paling senang dan famous sekali! Hanya sapu lotion je untuk memastikan bahagian-bahagian yang kering tu menjadi lembab! Senang untuk dibawa ke mana saja, so kalau tengah jalan-jalan tiba-tiba rasa tangan kering boleh terus keluarkan lotion dan sapu!
Kami sarankan supaya anda menggunakan Johnson’s Baby Lotion Milk+ Rice atau Milk+Oats. Kedua-dua produk ini juga boleh didapati dalam bentuk mandian! Sama ada mandian ataupun lotion, kedua-dua produk ini akan membuatkan kulit anda lembut dan harum macam kulit bayi!
Lotion dan mandian Johnson’s Milk  menggunakan kombinasi protein susu dengan ekstrak beras atau oat untuk memberikan kelembapan dan khasiat yang mendalam! Paling penting ia tidak mengandungi pewarna,sabun ataupun paraben dan ia mempunyai hipoalergnik!
Senang cerita produk ini memang ada pakej lengkap untuk membantu kulit anda, penuh dengan vitamin!
Jadi, kekalkan kesegaran dan kelembapan kulit anda dengan lotion dan mandian Johnson’s Milk + Rice atau Johnson’s Milk + Oats ni! Sememangnya cara paling mudah untuk mendapatkan kulit selembut bayi!
Untuk maklumat lanjut, anda boleh klik di sini!


Cara Cari Kiblat Guna Qibla Finder, Tak Payah Download Aplikasi!

Setiap kali pergi bercuti di luar negara ataupun berkunjung ke lokasi percutian dalam Malaysia, pasti anda akan berdepan dengan masalah mencari arah kiblat yang betul untuk solat bukan? Walaupun sudah ada aplikasi dalam telefon, bukan semua yang ditunjukkan adalah tepat. Walaupun pihak hotel atau penginapan ada menyediakan tanda arah kiblat tetapi tak salah kalau kita bersedia sekiranya berada di tempat lain.  Jadi, tak payah susah susah download aplikasi kerana anda boleh guna cara cari kiblat di Qibla Finder di Google sahaja. Senang dan cepat!
Baca juga: Tips & Cara Solat Jemaah Dengan Anak Kecil Yang Betul

CARA CARI KIBLAT GUNA QIBLA FINDER, TAK PAYAH DOWNLOAD APLIKASI

Anda boleh taip sahaja laman web Qibla Finder di Google dan klik pautan tersebut. Tak payah download aplikasi pun untuk guna Qibla Finder ni.

Lepas tu anda ikut sahaja arahan mudah yang diberikan dan Qibla Finder akan paparkan arah kiblat di tempat anda berada. Nanti arah kiblat akan ditunjukkan melalui indikasi berbentuk Kaa’bah di skrin telefon pintar. Nak tahu lebih lanjut macam mana nak guna Qibla Finder ni, tengok video di bawah dan cara-caranya.

1.Mula-mula pergi sahaja ke Google dan cari Qibla Finder.

2.Kemudian, ikut sahaja arahan yang tertera sehingga anda boleh nampak ada paparan kompas di skrin.

3. Secara automatik, Qibla Finder akan memberitahu kedudukan manakah yang menghadap kiblat yang betul.

4. Dah boleh solat dengan yakin!

VIDEO PENUH:

https://media.siraplimau.com/2021/09/One-direction.-One-love.-Lets-solat.-Day-2..mp4
Jadi, dah tak susah nak cari arah kiblat di mana sahaja anda berada!
Sumber: Tiktok @chefbob.sg


Jangan Terlampau Obses Dengan Iklan Cegah Influenza, Cukup Dengan 4 Langkah Ini – Doktor

Apabila kita berdepan dengan jangkitan virus Influenza yang semakin menular, makin banyak petua yang dikongsikan. Bila sudah terlampau banyak petua yang dikongsikan, kita sudah diibaratkan sebagai terlampau obses dengan segala petua. Tidak salah untuk mencuba tetapi jangan terlampau obses dan boleh menggangu kehidupan orang lain juga.
Oleh itu, doktor ini berkongsikan 4 langkah yang sebenarnya sudah cukup untuk mengelakkan diri kita dan keluarga dari terdedah dengan jangkitan kuman atau influenza.

JANGAN TERLALU OBSES!

Apabila kes Influenza meningkat dan media massa banyak membicarakan isu ini, terdapat pelbagai khidmat nasihat yang berlebih-lebihan pula disebarkan. Nampak terlalu panik dan obses pulak masyarakat dalam mencegah dan merawat kes selesema dan demam.

EMPAT langkah ini sudah memadai dalam mencegah penyakit Influenza.

1. Jaga Etika batuk

Di mana anda perlu menutup mulut ketika batuk/bersin samada menggunakan tisu atau sapu tangan. Jika tak sempat capai tisu atau sapu tangan, tekup dengan tapak tangan pun ok. Jangan hembur wap batuk atau bersin itu kepada orang sebelah. Adat sopan perlu dijaga.
2. Memakai penutup mulut dan hidung dengan topeng muka (mask)

Pemakaian mask ini pun tidak perlu keterlaluan sehingga masuk bilik mandi pun terpaksa pakai mask. Bagi pergerakan biasa kita yang tidak mengalami gejala influenza, pun tidak perlu memakai mask. Hanya kes dan individu tertentu yang berisiko seperti anggota kesihatan, pesakit kurang daya imun badan atau berada di kawasan padat yang amat disarankan memakai topeng muka ini.
3. Kerap Mencuci tangan

Kaedah ini amat penting supaya kita senantiasa menjaga kebersihan. Tangan adalah anggota paling aktif dalam kehidupan kita. Berjuta kuman berada di tangan tanpa kita sedari. Virus influenza dari orang yang positif boleh merebak kepada orang lain melalui pernafasan atau sentuhan badan. Sudah tentu apabila kita bertemu dengan rakan taulan, tangan adalah anggota utama kita berjabat salam.
4. Pencegahan paling ampuh setakat ini adalah vaksin

Tetapi jangan anda semua sasau-minda (panik) untuk mendapatkan vaksin. Bagi golongan tertentu sahaja yang amat-amat memerlukan vaksin kerana terdiri dari kumpulan berisiko. Keutamaan vaksin Influenza diberikan kepada:
– Kanak-kanak umur bawah 5 tahun dan orang berumur lebih 65 tahun.
– Orang dewasa yang berisiko seperti penghidap penyakit kronik, kencing manis, lelah dan seumpamanya. Bincanglah dengan doktor adakah anda perlu ambil atau tidak.
– Petugas kesihatan atau penjawat yang berdepan dengan orang ramai seperti polis, imegresen, pegawai khidmat pelanggan dan sebagainya.
– Individu yang merancang ke luar negara yang tinggi kejadian influenza.
– Bakal haji/umrah.
– Ibu Hamil.
– Berlebihan berat badan.
JANGANLAH SAMPAI SETIAP BENDA DALAM RUMAH NAK SPRAY

Virus influenza tidak kekal lama di persekitaran. Kajian menyatakan antara 5 minit hingga 2 jam sahaja. Kemudian jika virus tidak memasuki manusia sebagai perumah tetap mereka, akan mati di persekitaran. Virus influenza juga boleh melekat di peralatan rumah atau pejabat yang mempunyai sentuhan terus dari pesakit yang positif influenza. Tidak perlulah terlalu obses dengan spray / sembur semua peralatan rumah. Hinggakan kipas dan TV pun kena spray. Keterlaluan tu. Kita bukannya bercium berpeluk dengan TV pun. Memadai persekitaran kita senantiasa bersih.
Janganlah beri nasihat yang melampau kepada masyarakat sehingga isu influenza ini menjadikan negara seperti darurat. Tidak perlulah semua orang wajib berkurung dalam rumah, membeli barang harian pun secara online sahaja. Nasihat keterlaluan itu menimbulkan sasau-minda orang ramai. Jika anda atau anak-anak mempunyai tanda-tanda influenza, berjumpa segera dengan doktor bukannya berkurung dalam rumah. Cuma jika mempunyai gejala, hadkan pergerakan anda supaya tidak berada di kawasan tumpuan orang ramai. Kuarantin dilakukan atas nasihat doktor bukannya jurujual produk.

Satu lagi, vitamin C bukan gantian kepada vaksin ye. Ya betul vitamin C itu ada kefungsian untuk menjaga integriti sel tubuh. Ianya anti oksida agar tubuh kita senantiasa segar. Tetapi ianya bukan antivirus atau gantian vaksin yang boleh mencegah influenza secara spesifik. Jangan terpengaruh dengan dakyah antivaksin supaya ambil vitamin C megadose. Mereka nak lariskan produk kesihatan mereka sahaja.
Begitu juga dengan petua tabur bawang merah sekeliling rumah. Tidak perlu membazir. Bawang merah bukan anti virus. Kesian pula rumah anda jadi bersepah dengan bawang di segenap penjuru. Cukuplah bawang merah atau putih itu menjadi resepi masakan sahaja.
Kekalkan gaya hidup sihat, selalu bersenam, pemakanan seimbang, cukup minum air seharian dan banyakkan berdoa agar dihindari penyakit. Sekian pesanan dari Dr. Suhazeli.
Sumber : Suhazeli Abdullah


10 Langkah Berjaga-Jaga ‘Selamatkan’ Diri Anda Dari Wabak & Penyakit

Setelah tularnya tentang wabak Coronavirus Wuhan, pastinya ramai yang risau dan takut. Kes yang dikesan didapati mempunyai gejala jangkitan saluran pernafasan seperti demam, batuk mahupun kesukaran untuk bernafas. Terdapat bukti yang menunjukkan boleh berjangkit dari seorang individu kepada individu yang lain (human-to-human transmission). Jadi, ini 10 alternatif sebagai langkah berjaga-jaga supaya kekal selamat dan dapat mencegah diri dari virus berbahaya itu.
1.PAKAI SARUNG TANGAN

Apabila keluar dari rumah, pakai sarung tangan tidak kira sarang tangan winter ataupun sarung tangan medikal. Pastikan anda memakainya ketika di dalam pengangkutan awam seperti LRT, MRT dan bas. Ini kerana, di dalam pengangkutan awam terdapat macam-macam jenis pengguna yang menggunakannya.
2.ELAKKAN SENTUH MUKA/MATA

Sekiranya anda diperlukan untuk mencabut sarung tangan untuk makan ataupun bersalaman dengan orang, elakkan menyentuh muka atau mata. Jauhkan dari menyentuh muka sebelum basuh tangan. Sebelum memakai sarung tangan, pastikan anda cuci tangan menggunakan sabun sehingga bersih.

3.PASTIKAN SARUNG TANGAN BERSIH

Elakkan memakai sarung tangan yang lembap atau basah. Juga, sentiasa basuh supaya sentiasa kekal bersih. Sarung tangan lembap akan menarik habuk dan virus.
4.GUNAKAN MASK MUKA BERSIH

Jangan ulang memakai mask muka yang sama untuk berhari-hari. Ini kerana, mask muka yang dah digunakan telah menarik bakteria. Jika seseorang batuk atau bersin berdekatan anda, minta mereka jauhkan diri daripada anda ataupun anda jauhkan diri dari mereka.
5.CUCI TUALA DENGAN KERAP & JANGAN KONGSI

Di rumah, pastikan tuala yang digunakan bersih dan cuci tuala sekurang-kurangnya dua kali seminggu. Jangan kongsi tuala anda dengan ahli keluarga anda yang lain. Tuala yang lembap akan menarik bakteria dan virus.
6.HATI-HATI DENGAN PEMEGANG PINTU

Jika boleh, elakkan gunakan tangan untuk memegang pemegang pintu, seeloknya gunakan siku untuk menjaga kebersihan. Kerap bersihkan pemegang pintu untuk pastikan tidak dijangkiti bakteria dan virus.
7.ASINGKAN SUDU JIKA KONGSI MAKANAN

Jika anda berkongsi makanan, asingkan sudu untuk mengambil lauk untuk diletakkan ke dalam pinggan anda. Basuh sudu dan perkakas makanan hingga betul-betul bersih. Ini sangat penting kerana sudu tersebut akan dimasukkan ke dalam mulut dan boleh elakkan transmission.
8.PASTIKAN DAGING YANG DIMAKAN BERSIH

Memandangkan punca virus masih dalam kajian, pastikan daging ayam atau ikan yang dibeli dibasuh bersih dan dimasak dengan betul untuk mengelakkan jangkitan virus.
9.BUKA TINGKAP UNTUK UDARA

Virus tak dapat bertahan lama di dalam udara dan persekitaran yang bersih. Jika rumah anda terasa mendap, buka tingkap dan biarkan udara bersih masuk ke dalam rumah. Pengudaraan yang bersih juga boleh membuatkan anda rasa lebih sihat dan ‘fresh’.
10.JIKA AHLI KELUARGA ANDA SAKIT, PASTIKAN ANDA PAKAI MASK & SARUNG TANGAN

Jika anda perlu menjaga ahli keluarga dan rakan yang sedang sakit, pastikan anda hati-hati dan jaga kebersihan diri sendiri untuk elakkan jangkitan.
*Semoga bermanfaat!
Sumber: foreignpolicy


“Rosalinda Malaysia”- Ramai Orang Puji Kecantikan ‘Melampau’ Anzalna Nasir Sejak Hamil

Siapa sahaja yang tidak mengenali pelakon terkenal yang kecil molek dan cantik bernama Anzalna Nasir kan? Mempunyai raut wajah yang jelita serta kulit wajah yang ‘flawless’, sudah diketahui ramai bahawa beliau sudah mengumumkan hamil anak sulung bersama suaminya yang merupakan ahli perniagaan. Pengumuman tersebut dibuat pada bulan Januari lepas dan kini usia kandungan beliau hampir mencapai 7 bulan.
Bukan sahaja ramai yang tidak sabar menantikan kelahiran cahaya mata selebriti ini, malah sekarang ramai yang sudah memuji kecantikan Anzalna yang dikatakan makin berseri-seri! Ada juga dalam kalangan peminat yang sudah meneka jantina kandungan adalah perempuan. Adakah kerana Anzalna selalu berdandan?

CANTIKNYA MACAM ANAK PATUNG!

ALA-ALA BEYONCE
Bukan sekadar rajin bereksperimen dengan gaya artis antarabangsa seperti Beyonce, ramai peminat juga berpendapatan Anzalna Nasir kelihatan seperti Rosalinda Malaysia. Kalau tengok dari segi wajah dan gaya, memang ada!

Wajah tanpa solekan yang tebal juga menarik perhatian orang ramai dan dikatakan mempunyai seri macam pengantin. Tertanya-tanya juga apakah petuanya.

*Cantiknya alahai! Mak mak yang dekat luar sana rajin bersolek tak waktu mengandung?
Sumber : Anzalna Nasir


12 Cara Cepat Hamil Yang Mudah, Ini Petua & Tips Berguna!

Cara Cepat Hamil
Mahu tahu cara cepat hamil? Sebelum itu, tahu tak apa itu ‘bunting pelamin‘? ‘Bunting pelamin‘ ialah situasi di mana pengantin perempuan disahkan mengandung hanya pada ‘percubaan’ pertama kali setelah sah bernikah sebagai pasangan suami isteri.
Apabila pengantin lelaki berjaya ‘membuntingkan‘ pengantin perempuan, pasti dia akan diusik oleh kawan-kawan lelakinya. Gurauan seperti, “Weh, ‘sharp-shooter’ ni weh” atau “Power, power. Kau memang power! Kurang dalam masa sebulan nih!” selalu bermain di bibir lelaki sambil diiringi gelak yang tidak berhenti-henti. Ini bukan satu ejeken, tetapi lebih kepada satu penghargaan dan ucapan tahniah pada pengantin baru itu.

Kita tinggalkan seketika gurauan tersebut. Mari kita lihat apakah tips-tips agar dapat cepat mengandung.
Pastikan makan makanan yang sihat

1. Jaga pemakanan dan diet
Ini cara cepat hamil yang pertama dan yang paling penting. Diet bukan sampai tidak makan langsung. Nanti ada pula yang kata, “Aku gemuk pun boleh mengandung apa!”. Itu rezeki namanya.

Apa yang ingin ditekankan, pastikan makan makanan yang berkhasiat. Jangan pula melantak macam masa bujang dahulu. BMI itu penting, bukannya berat badan.
Bagaimana dengan supplement? Mesti selalu dengar tentang asid folik bukan? Mengikut saranan doktor, sesiapa yang ingin mengandung kena makan ‘folic acid‘ untuk kesuburan. Selain itu, kena makan makanan berkhasiat.
Cakap memang senang bukan? Namun, mahu melakukannya cukup payah. Kena amalkan gaya hidup bersukan untuk badan kekal cergas.
‘Supplement’ baik untuk badan
2. Makan vitamin
Cara cepat hamil yang kedua ialah berkenaan makanan tambahan atau supplement. Badan perlukan nutrien. Lihat senarai vitamin ini yang dapat meningkatkan kesuburan dan memudahkan untuk ‘conceive’:

Vitamin E
Zinc
Copper
Panthothenic acid
Potassium
Vitamin A
Vitamin C
Vitamin D
Thiamin B6
Riboflavin
Niacin

Fuh, banyaknya kan? Kalau ada duit lebih, boleh beli di farmasi. Jika tidak, cari buah-buahan dan makanan lain yang mengandungi nutrien tersebut. Untuk pil herba, sila rujuk pada yang pakar juga. Jangan makan sebarangan.
Mempunyai berat badan ideal
3. Mempunyai berat badan ideal
Mungkin ada yang kurang setuju. Siap ada yang kata, “Eleh, si Liza (bukan nama sebenar) tu, gemuk je aku tengok. Tapi, tiap-tiap tahun sorang. Aku ni biasa-biasa je, tapi susahnya nak mengandung”. Benar, ia rezeki dari Allah. Namun tidak salah kita mencuba bukan? Lihat semula point yang nombor satu di atas.
Jika anda mempunyai berat badan berlebihan, ‘overweight‘ atau lebih teruk lagi ‘obese‘, mulakan senaman untuk mengurangkan berat badan. Ini kerana, risiko orang yang ‘overweight‘ ialah terdedah kepada darah tinggi dan kencing manis. Jika semasa mengandung mempunyai ‘high blood pressure‘ dan ‘diabetes‘ banyak komplikasi yang tidak baik bakal menanti. Mari kita amalkan gaya hidup sihat. Sentiasa pantau Body Mass Index (BMI) untuk mengetahui tahap ‘obesiti‘.

Minum jus buah-buahan juga salah cara nyah-toksin
4. Detoks (Bahasa Inggeris: Detox)
Ini antara cara cepat hamil yang jarang kita dengar. Toksin dalam badan yang tinggi tidak elok untuk badan kita. Ada banyak produk di luar sana yang dapat membantu kita nyah-toksin dalam badan. Perlu diingat, jangan beli semberono sahaja, lebih-lebih lagi dari penjual Multi Level Marketing (MLM) yang mahu melariskan produk mereka sahaja.
Luangkan masa melawat farmasi berdekatan untuk mendapat khidmat nasihat dari yang pakar. Jumpa ‘dietitian’ untuk memberi pandangan yang boleh membantu kita. Elakkan mendengar nasihat kawan-kawan dan percaya sepenuhnya.
Biar bilik tidur bersepah, asalkan suami isteri bahagia
5. Lakukan hubungan intim dengan kerap
Sudah bergelar suami isteri, apa nak malu? Bukannya orang lain, pasangan sendiri yang halal kan? Buangkan sikap malu ‘meminta‘. Berterus terang dengan pasangan adalah lebih baik. Nikmati hubungan kelamin tersebut, bukan sekadar untuk mendapat anak sahaja.
Pasti tersenyum lebar jika ujian ‘pregnancy test’ positif
6. Ketahui waktu subur atau ovulasi
Ini adalah fakta yang sangat penting. Ramai yang ambil ringan tentang perkara ini. Ada yang sudah ada anak pertama, tetapi sukar untuk mendapat anak kedua. Untuk mengelakkan kekecewaan, belajar cara membaca waktu ovulasi. Kenali diri sendiri. Kami tidak dapat menceritakannya disini kerana ovulasi setiap wanita adalah berlainan.
Jika kena masanya, dengan sperma yang sihat akan bercantum dengan ovum yang berovulasi. Jom ambil sedikit masa untuk belajar. Jika ingin mengandung, kena belajar ilmu dan cara cepat hamil. Jangan main hentam keromo sahaja, dah selepas itu mengadu masih tidak hamil.
Untuk kira waktu subur, boleh guna Kalkulator Ovulasi kami. Boleh juga Google “Ovulation Calendar Tool” untuk maklumat lebih lanjut. Ingatan sekali lagi, ketahui diri sendiri. Pelajari kitaran haid atau ‘period’ untuk waktu yang tepat.
Cari ‘gynaecologist’ yang berpengalaman
7. Jumpa doktor pakar
Sudah 2-3 tahun masih tidak hamil? Atau sudah lebih 5 tahun? Kalau sudah lama mencuba dan masih tidak berjaya, sila jumpa doktor yang pakar. Semestinya doktor akan beritahu cara cepat hamil yang terbukti berkesan.
Biasanya doktor akan melakukan ‘health screening’ dahulu untuk mengetahui tahap kesihatan diri kita. Seperkara lagi, jangan hanya isteri seorang sahaja. Suami juga perlu melakukan ‘checkup‘ juga. Jangan berat mulut untuk bertanya kawan-kawan, gynae mana yang bagus.
Bukan sekadar pelukan sahaja, teknik mesti betul
8. Pastikan posisi seks yang betul
Jangan main-main. Ini bukan benda lucah. Sebenarnya, ini antara cara cepat hamil yang ramai orang buat tidak peduli. Kami tiada masa untuk bercerita perkara yang bukan-bukan. Posisi semasa melakukan hubungan seks adalah sangat penting. Ini akan memudahkan sperma berenang ke arah ovum. Cara dan posisi bersetubuh adalah penting dalam memastikan isteri dapat cepat mengandung. Posisi apakah itu? Anda cubalah sendiri ya.
‘Honymoon’ banyak kali, apa salahnya?
9. Elakkan tekanan
Tenangkan diri. Ini kunci dan cara cepat hamil yang sukar dilakukan oleh wanita berkerja. Walaupun ‘stress‘ itu sudah jadi asam garam, cuba rehatkan diri secukupnya. Kerja pejabat, habis di pejabat sahaja. Apabila berada di rumah, tumpukan perhatian pada keluarga. Apabila badan sihat, otak pun cerdas, bukankah lebih mudah untuk melakukan hubungan intim?
Bagi yang mengalami keguguran, pastikan akan lebih tertekan. Pasti ada cara cepat hamil pada masa akan datang. Percayalah, semua itu kerja Allah. Tenangkan diri dan cuba lagi.
Kalau berani, patahkan rokok suami
10. Jauhi rokok
Nasihatkan suami yang menjadi perokok tegar. Kalau isteri itu sendiri merokok (ada, bukan tidak pernah berlaku), cepat-cepat berhenti. Kajian saintifik mengatakan apabila seseorang itu merokok, ia akan menyumbang kepada ketidaksuburan dan masa yang lebih lama untuk mengandung.
Jaga kesihatan, ambil berat pengambilan gula dan kafein
11. Kurangkan kafein (Bahasa Inggeris: Caffeine)
Kafein bukan sahaja terdapat pada kopi, tetapi banyak lagi minuman lain.
Ramai kata jika minum kopi, dapat tenangkan fikiran. Namun tahukah anda, jika kandungan kafein itu tinggi, lebih dari lima cawan sehari, iaitu lebih kurang 500mg, ia dikatakan dapat mengurangkan kesuburan. Jika boleh, kurangkan tahap pengambilan kafein kepada 200-500mg sahah sehari. Bukan itu sahaja, jika disahkan mengandung dan masih lagi kuat minum kopi, risiko keguguran tetap ada.
Jika peminat tegar, ikut sahaja cara cepat hamil ini. Apa salahnya tinggalkan sementara?

Allah sentiasa mendengar doa hamba-Nya
12. Berdoa pada Allah
Cara cepat hamil ini adalah yang terakhir. Tips ini tiada di mana-mana artikel Bahasa Inggeris. Mereka lebih menjurus ke arah tips yang berasaskan saintifik semata-mata. Kita sebagai orang Islam perlu percaya bahawa rezeki anak itu ialah dengan izin dan rahmat Allah. Amalkan doa untuk cepat mengandung seperti di atas. Islam itu indah dan memudahkan. Lebih baik meminta pada Allah. Jika anda ada doa-doa lain, sila kongsikan dengan kami di ruangan komen.
Harapan kami
Semoga cara cepat hamil yang kami kongsikan ini berguna untuk bakal-bakal ibu. Jika ada masa, luangkan sedikit masa untuk baca tips cepat hamil tanpa produk.
Sumber: SoFeminine UK, BabyCenter.com dan Parenting.com


[VIDEO] Gugur Ketika Cubaan Pertama, Pasangan Ini Dikurniakan Kembar 3 Percubaan Kedua IVF

Seiring dengan perkembangan teknologi, pelbagai usaha telah diperkenalkan terutama sekali dalam proses untuk membantu wanita hamil. Ini termasuklah dengan rawatan In Vetro Fertilisation atau IVF yang merupakan kaedah popular untuk merealisasikan impian setiap pasangan yang inginkan zuriat.
Begitu juga dengan kisah inspirasi yang dikongsikan oleh doktor pakar sakit puan di laman media sosial beliau dimana pasangan ini dikurniakan cahaya mata kembar tiga selepas mengalami keguguran kali pertama. Memang berita yang menggembirakan!

CUBAAN KEDUA IVF DAPAT KEMBAR 3!

Berdasarkan dari perkongsian doktor pakar sakit puan, Dr. Thokha Muhammad, pasangan yang berkunjung ke kliniknya kali ini pernah mengalami keguguran ketika kandungan berusia 6 bulan. Kandunga yang lepas juga merupakan hasil dari percubaan menggunakan kaedah in vitro fertilisation (IVF).

Namun, kekecewaan itu tidak lama kerana mereka dikurniakan rezeki selepas 3 bulan percubaan kali kedua menggunakan kaedah IVF. Keajaiban berlaku apabila pasangan ini mendapat khabar baik apabila doktor mengesahkan bahawa mereka bakal menimang kembar tiga!

View this post on Instagram

They lost a baby at 6 weeks gestation after the first IVF attempt. A second attempt 3 months later with the remaining frozen embryos blessed them with triplets.
A post shared by  Dr. Thokha Muhammad (@drthokha) on Jan 7, 2020 at 10:42am PST

‘SUBHANALLAH, ALHAMDULILLAH’
Bukan saja memberi khabar gembira kepada tuan badan, malah berita ini juga menggembirakan ramai pengikut di laman Instagram Dr. Thokha Muhammad. Rupa-rupanya masih ramai yang dalam proses untuk mendapatkan zuriat dan masih mencuba.

*Semoga anda yang masih mencuba untuk mendapatkan zuriat akan dikurniakan dengan rezeki khabar gembira ya. Jangan pernah berhenti mencuba.
Sumber : Dr. Thoka Muhammad


5 Langkah Segera Mak Ayah Kena Buat Bila Anak Terkena ‘Serangan’ Chicken Pox!

Bila anak kecil terkena chicken pox, mereka memang mudah merengek disebabkan tidak selesa. Kalau tak kena cara, habis satu badan cepat merebak dek kerana asyik menggaru. Makin lambatlah pula ia sembuh kalau begitu. Jadi, ini adalah 5 langkah segera dari pakar yang mak ayah boleh buat bila anak terkena jangkitan chicken pox.
Baca juga: Ubat Batuk & Selesema TAK BOLEH Bagi Untuk Anak Usia 2 Tahun Ke Bawah, Risiko Sawan!

5 Langkah Segera Jika Anak Anda Terkena Jangkitan Chicken Pox

1. Kalau keadaan anak masih aktif, boleh jaga anak di rumah saja
Chicken pox ni sangat mudah berjangkit, jadi elakkan ahli keluarga yang lain dari terdedah pada pengidap chicken pox ni. Tunggu sehingga semua ruam menjadi kering dan tidak ada ruam baru yang muncul.Selalunya akan ambil masa seminggu untuk ruam tu kering menjadi keruping.

Barulah dikira anak ni tak mampu menjangkiti orang lain.Asingkan pakaian, tuala, alat untuk makan minum supaya tak bercampur dengan ahli keluarga yang lain.

2.Redakan demam anak dengan ubat demam Paracetamol

Dos : Syrup Paracetamol 15mg/kg setiap 6 jam. Jangan guna Aspirin untuk redakan demam anak.Jika Aspirin diberi pada kanak-kanak yang dijangkiti Chickenpox, ia boleh menyebabkan penyakit Reye’s syndrome yang merosakkan hati dan otak anak.
3. Sapu dengan calamine lotion setiap kali selepas mandi.
Ia akan beri kelembapan dan kelegaan pada kulit anak.
4) Bantu kurangkan kegatalan kulit dengan beri ubat cecair antihistamine untuk dimakan
Bagi bila perlu dan mesti ikut dos yang dicadangkan sahaja.
5) Potong kuku anak jadi pendek

Ketika anak menggaru kulit, kuman dari bawah kuku akan masuk ke kawasan ruam dan menyebabkan jangkitan bakteria (secondary infection) pada kulit.

Untuk bayi dan anak kecil, boleh pakaikan sarung tangan (mitten) supaya mereka tak menggaru kulit yang gatal tu. Untuk kurangkan kesan parut pada kulit, elakkan anak dari mengopek keruping.
Sumber: Dr. Redza Zainol


5 Tips Berkesan Tingkatkan Ketinggian Sebanyak 3 Inci Dalam Seminggu

“Apasal generasi sekarang ni makin tinggi eh? Aku juga yang ‘rendang’. Dah nasib, genetik aku bukan tinggi-tinggi. Apa yang budak-budak ni makan sampai boleh tinggi. Kalaulah aku tahu ada cara cepat tinggi, awal-awal lagi aku dah cuba. Tak apalah, nanti kalau aku ada anak, boleh aku praktiskan kat dorang, biar tinggi semuanya”
Memang jealous bila tengok orang sekeliling tinggi-tinggi belaka. Bila berjalan bersama terasa seperti Menara KL dengan The Weld. Itu yang harap sangat hendak tinggi juga!

Kalau saya beritahu saya ada tips untuk tingkatkan ketinggian sebanyak tiga inci dalam masa seminggu, percaya atau tidak?
Foto Kredit: wildash.london

5 Tips Tingkatkan Ketinggian Sebanyak 3 Inci Dalam Masa Seminggu
Di sini saya kongsi tips dan cara cepat tinggi. Mudah saja.

1. Dapatkan tidur yang cukup
Dua jam pertama sewaktu tidur adalah penting kerana pada masa inilah hormon pembesaran dilepaskan dalam sistem oleh kelenjar pituitari.
Apabila badan tidak cukup tidur, hormon yang dilepaskan berkurangan.
Sebab itu jika anda ingin tinggi, pastikan anda peroleh tidur yang cukup iaitu antara lapan hingga sembilan jam.

2. Diet yang seimbang
Salah satu cara cepat tinggi paling berkesan adalah melalui pemakanan.
Oleh itu, anda perlu banyakkan pengambilan makanan berikut:

tinggi protein seperti susu, ikan, telur dan daging
kaya kalsium seperti bayam, yogurt dan kale
cukup dengan zink seperti tiram, labu, kambing, kacang, ketam dan wheat germ
vitamin D seperti ikan, alfalfa dan cendawan

3. Elak makanan yang boleh mengganggu proses ketinggian
Kafein, junk food dan makanan mengandungi banyak gula adalah ancaman yang terbesar jika ingin tinggi.
Elak daripada mengambilnya dengan kerap dan dalam kuantiti yang banyak.
Ia mengandungi pelbagai bahan yang tidak elok untuk tumbesaran tulang.

4. Lakukan aktiviti yang membantu meningkatkan ketinggian
Terdapat pelbagai aktiviti yang jika dilakukan boleh meningkatkan peluang untuk menjadi tinggi.
Antaranya berenang, hanging exercise, toe touching, super stretch dan lompat tali.
Yang penting, pastikan anak anda sentiasa cergas sepanjang hari. Bukannya menghadap televisyen dan gajet.
Foto Kredit: redhoundstudio.com
5. Jangan lakukan perkara yang boleh membantutkan ketinggian
Malnutrisi adalah penyebab paling utama di kalangan kanak-kanak yang tidak dapat meninggi secara normal.
Ia berpunca daripada pemilihan makanan yang tidak berkhasiat mahupun amalan pemakanan yang buruk sehingga menyebabkan makanan tidak dapat dihadam dan diserap nutrisinya.
Masalah obesiti, pengambilan rokok, dadah, alkohol dan steroid pada usia muda juga boleh membantutkan ketinggian.
Foto Kredit: thedailybeast.com
Sesuai Dipraktikkan Untuk Anak Kecil & Remaja
Cara cepat tinggi ini hanya sesuai untuk mereka yang masih dalam peringkat membesar kerana masih ada peluang untuk meningkatkan ketinggian.
Bagi mereka yang sudah mencapai umur lewat 20an dan ke atas, ia tidak praktikal kerana tulang sudah berhenti membesar.
Apapun, elak membeli pil yang menjanjikan peluang menambah ketinggian apabila dimakan.
Bukan mudah untuk menjadi tinggi dengan hanya menelan bermacam-macam pil. Sudahlah membazirkan duit, impian untuk menjadi tinggi tidak tercapai kerana pil yang dimakan menyebabkan penyakit lain yang datang.


8 Tips Cerai Susu Badan Untuk Anak Yang Suka Mengempeng

“Ops, sedar tak sedar, anak pun dah nak masuk 2 tahun. Tapi, masih tak menunjukkan tanda nak berhenti menyusu. Makin kuat menyusu adalah! Jadi, macamana nak cerai susu?”
Sebenarnya, ramai ibu yang tak percaya betapa sukarnya perjalanan yang akan dilalui semasa proses bercerai susu badan.

Bayangkanlah, bayi didakap, dibelai, dan terasa amat rapat semasa proses menyusu badan. Tiba-tiba, kita suruh mereka berhenti, tentulah mereka akan merasa kehilangan yang besar! Dan percayalah, cerai susu badan bukanlah satu perkara yang mudah!
Foto Kredit: themominmemd.com

Adakah Si Anak Bersedia Untuk Cerai Susu Badan?
Biasanya, waktu terbaik untuk mula proses cerai susu badan ialah apabila usia si anak menghampiri usia 2 tahun dan ke atas. Pada waktu ini, susu badan telahpun memenuhi nutrisi yang diperlukan oleh badan mereka. Anak sudah petah berbicara dan memahami tutur kata. Maka, kita boleh memahamkan si anak tentang perlunya mereka berhenti dan cerai susu.

Memang jarang untuk menunggu anak kecil bersedia dan berhenti menyusu badan sendiri, melainkan si ibu mengandung lagi dan susu badan mula bertukar rasa. Secara automatiknya, mereka tidak suka menyusu badan lagi.
Anda mesti boleh perasan kalau anak sudah mula berselera memakan pelbagai makanan lain. Jadi, mereka akan kurang menyusu hingga susu badan turut berkurang. Tapi, ada pula anak kecil yang hanya menyusu badan semata-mata untuk ‘bermanja’ atau membantunya tidur.
Ini adalah antara tanda yang anak anda sudah bersedia bercerai susu. Walau apa pun, kita perlu memastikan proses ini berlaku secara perlahan-lahan tanpa mengganggu emosi mereka dengan drastik.
Foto Kredit: akronchildrens.org
7 Tips Psikologi Cerai Susu Untuk Ibu Dan Ayah
1. Buat Strategi Suami Isteri
Jangan ingat anak kecil saja yang perlu bersedia ya! Anda dan suami juga perlu bersedia sepenuhnya. Kalau tidak, goyah  di pertengahan jalan dek tak sampai hati tengok anak tidur sambil menangis.
Rancangkan strategi bersama suami, sediakan skrip masing-masing untuk menjawab pertanyaan anak apabila mereka minta disusukan. Beri kata-kata perangsang dan semangat pada anak.
Gunakan ‘reward chart’, beri bintang, piala, atau ganjaran lain untuk setiap hari yang dijayakan supaya anak lebih terasa dihargai.
Sokongan suami penting, terutamanya apabila ibu mula berasa emosional, sedih, dan lemah semangat.
2. Beritahu Si Kecil Lebih Awal
Seelok-eloknya, beritahu si anak 1-2 bulan lebih awal bahawa mereka perlu berhenti menyusu badan tidak lama lagi. Ulangkan pada mereka setiap hari, dan jangan lupa  jelaskan apa maksudnya, dan kenapa dia perlu lakukannya.
Jangan ingat anak kecil tidak boleh memahami perasaan dan pesanan daripada kita. Mereka sebenarnya sangat sensitif dan dapat mengesan kebimbangan kita.
3. Rancang Aktiviti Harian
Salah satu cara paling berkesan ialah mengalih perhatian anak melalui aktiviti yang digemari supaya mereka lupa untuk menyusu.
Kalau mereka minta menyusu, mungkin anda boleh melengahkannya dengan berkata, “Sekejap ya, sayang. Jom kita siapkan ‘puzzle’ ni dulu.”
Foto Kredit: fashionablehostess.com
4. Kurangkan Kekerapan Dan Pendekkan Masa Penyusuan
Buat permulaan, anda mungkin boleh mengurangkan kekerapan dan memendekkan masa penyusuan sebelum terus cerai susu.
Namun, ini biasanya lebih mudah untuk dikawal pada waktu siang, dan agak sukar untuk dilaksanakan pada waktu malam. Lagi satu prinsip yang paling popular ialah, “Tak perlu tawarkan, tapi jangan menolak apabila diminta”.
5. Pilih Siang Atau Malam
Tetapkan ‘target‘ untuk mula proses cerai susu pada waktu siang sahaja. Atau malam sahaja. Kenapa perlu pilih?
Mengikut pengalaman sendiri, jika anda terus cerai susu siang dan malam, anda akan berasa sangat penat! Bukan penat menyusu, tetapi penat untuk mengawal keadaan.
Anak juga akan berasa sukar menghadapinya, lebih-lebih lagi pada waktu malam.
6. Beri Makanan Atau Minuman Kegemaran Mereka
Foto Kredit: themominmemd.com
Sediakan makanan kegemaran si anak. Pastikan snek atau minuman kegemarannya ada di rumah. Jika anak masih lapar, berilah minuman yang digemari seperti susu coklat, jus, atau makanan jejari.
Beri peluang untuk mereka mencuba beberapa jenis makanan. Ini akan menjadikan proses cerai susu lebih mudah buat anda dan si anak.
Lagi ‘best’ kalau dapat menyediakan set kutleri yang digemarinya. Contohnya, pinggan bergambar ‘Upin Ipin’ atau cawan comel berwarna ‘pink’ ala ‘princess’. Tentu mereka lebih teruja untuk menggunakannya!
7. Pakai Baju Bertutup Dan Menyukarkan Proses Menyusu
Ya, ini adalah masanya untuk anda ‘berlawa’ dan memakai kembali baju-baju yang sudah lama disimpan dalam almari! Kalau ada ‘dress’ panjang lagi bagus.
Beritahu mereka bahawa anda tidak dapat menyusu kerana berpakaian sebegitu. Setidak-tidaknya, biarkan mereka menunggu selama beberapa jam selepas waktu biasa mereka menyusu.
Lagi satu, jangan bertukar pakaian di depan mereka kerana mereka akan timbul keinginan untuk menyusu apabila terpandang anda dalam keadaan terdedah.
8. Doa Dan Sabar
Panjatkan doa dan mintalah supaya anda diberi kekuatan serta dipermudahkan urusan. Jangan pandang ringan, doa ibu bapa ni makbul tau!
Oh ya, jangan ingat proses ini hanya berlangsung sehari dua saja. Ia mungkin berlarutan sehingga beberapa minggu, dan ada yang makan bulan. Jadi, memang kena banyak bersabar.
Foto Kredit: roditel.bg
Anda Akan Nampak Perubahannya
Memang ada tips atau petua yang melibatkan si ibu meletakkan bermacam-macam perasa tidak diingini seperti asam jawa, serbuk kopi, buah tunjuk langit, dan sos cili pada payudara. Namun, apa kata kita mencuba teknik psikologi terlebih dahulu dan memahamkan si anak akan kepentingan mereka berhenti menyusu badan.
Insha Allah, anda akan nampak perubahan yang positif pada si anak. Mereka menjadi lebih berdikari, yakin diri, dan lebih matang apabila dilatih sebegini. Malah, saya sendiri dapat merasakan hubungan anak turut menjadi rapat dengan ayah sepanjang proses cerai susu.
Memang, ia memakan masa yang lebih dan anda juga akan berasa sangat letih. Tapi, percayalah bahawa proses ini sememangnya berbaloi!


Cara Check Baki ASB Guna Maybank2U. Lagi Mudah, Tak Payah Install Banyak Apps!

Pengguna Maybank tahu tak yang anda boleh buat semakan baki ASB di Maybank2u?
Lagi cepat dan mudah sebab kita tak perlu nak login di laman web MyASNB dan tak payah nak install apps ASNB dah di handphone.

Bagi yang belum tahu, di sini kami kongsikan cara-caranya.
Cara Check Baki ASB Online Di Maybank2u
LANGKAH 1: Login MAYBANK2U

Mula-mula, login dulu ke Apps Maybank2U.

Bila dah login, nanti akan keluar skrin macam ni kan.

Klik dekat bahagian ‘Account’ macam dalam anak panah di atas tu.
LANGKAH 2: Pilih WEALTH
Nanti akan keluar paparan skrin seperti di bawah.
Sila teruskan klik WEALTH.

LANGKAH 3: Tekan VIEW
Kemudian boleh tekan VIEW untuk lihat akaun ASNB kita.

LANGKAH 4: SELESAI
Nanti bila dah klik VIEW tadi, akan terpampanglah 5 transaksi terkini ASNB kita macam di bawah ni.
Selesailah cara check baki ASB melalui Maybank2u tadi.
Kalau anda nak Top-up pelaburan atau masukkan duit dalam ASB, bolehlah follow next step ni.

Cara Tambah Simpanan di ASB Melalui Maybank2u
Caranya, klik butang kuning dekat bawah tu (rujuk gambar di atas).
Lepas tu akan keluar macam ni.

Pilih dan tekan butang TOP UP untuk membuat penambahan simpanan / pelaburan ASNB.
Akhi sekali, masukkan nilai yang kita nak tambah dalam ASB.

Siap!
Lebih Cepat & Mudah
Lepas ni bolehlah kita check baki ASB melalui Maybank2u saja.
Dah tak perlu ke kaunter, tak perlu beratur atau bersesak-sesak di luar.
Memang lebih praktikal terutamanya dalam musim PKP ini.
Selamat mencuba dan jom share dengan rakan-rakan yang lain!
[Baca juga: Cara Mohon i-Sinar Kategori 1, Tanpa i-Akaun Pun Boleh Apply!]
*Kredit: Jesselton Sabah
Sila rujuk FAQ ASNB Maybank untuk maklumat lanjut.


Cara Check Email Dah Dibaca Oleh Penerima Ke Belum, Senang Je!

Selepas menghantar e-mel pemohonan kerja, pasti anda tertunggu-tunggu respon daripada mereka. Betul tak? Kalau nak tahu, cara check email dah dibaca atau belum boleh dilakukan dengan menggunakan aplikasi seperti perkongsian di bawah.
Barulah hati lebih tenang bila tahu penerima dah baca e-mel tersebut. Jom kita cuba!

Baca juga: AWAS! Musim Panas Sekarang, Jangan Simpan 10 Barang Ini Dalam Kereta, Bahaya!
CARA CHECK EMAIL DAH DIBACA ATAU BELUM, SENANG JE!
1.  Search ‘mailtrack.io’ dekat Google, atau klik link ini – mailtrack.io/en/

2. Klik ‘Install for Free‘ seperti gambar di bawah.

3. Kemudian, klik ‘Add to Chrome’ dan klik ‘Add extension’.
 4. Lepas dah berjaya install, boleh connect dengan email anda.
Mudah kan? Jadi lepas ini senang la nak tengok orang tu dah baca emel kita atau belum.
Semoga artikel ini memberi manfaat kepada anda semua!
Baca juga: Cara Aktifkan Amaran Gempa Bumi Di Telefon Anda, Berguna Sangat!
Sumber: Twitter Anis Suraya


Matahari Tegak Atas Kaabah 28 Mei Ini, Orang Ramai Boleh Semak Arah Kiblat Di Rumah

Mungkin ramai yang masih belum memahami sepenuhanya mengenai fonemana ini apa dan maksud istiwa’ matahari atau Istiwa’ al- A’dzam kan? Secara ringkasnya, Istiwa’ al-A’dzam adalah peristiwa di mana matahari berada tegak di atas Kaabah.
Baca juga: “Wanita Yang Betul-Betul Akan Kaku, Bukan Tergedik-Gedik Time Sarung Time Cincin…”

MATAHARI TEGAK ATAS KAABAH 28 MEI, BOLEH SEMAK ARAH KIBLAT

Pada tarikh 28 Mei 2022, tepat jam pukul 5.18 petang, Matahari akan istiwa’ atau berada tepat di atas bandar Mekah di mana terletaknya Kaabah yang merupakan arah kiblat bagi umat Islam di seluruh dunia.

Fenomena ini akan berlaku dua kali dalam setahun, apabila nilai sudut istiwa matahari bersamaan dengan nilai latitud tempatan.

Ketika kejadian ini berlaku, bayang-bayang sinaran Matahari bagi semua objek tegak yang ada di permukaan Bumi akan menghala ke arah Kaabah. Oleh itu, lakaran bayang-bayang objek tegak pada ketika dan tarikh itu boleh dijadikan sebagai panduan bagi menentukan atau mengesahkan arah kiblat secara semulajadi.

Mengambil manfaat daripada peristiwa ini, pihak yang bertanggungjawab dan umat Islam sendiri boleh menyemak arah kiblat berpandukan garis panduan yang akan kami kongsikan dibawah.
Disini, selepas semakan dibuat, anda dapat menentukan sama ada wujud perubahan arah kiblat atau sebaliknya.
CARA SEMAK KIBLAT DARI JABATAN MUFTI SELANGOR
Berikut merupakan panduan semakan kiblat daripada Jabatan Mufti Selangor:

1. Pastikan waktu yang tepat berdasarkan waktu standard Malaysia.
2. Gunakan objek tegak dan lurus
3. Hala objek ke arah cahaya matahari
4. Bayang yang terhasil daripada objek tersebut akan menunjukkan ke arah kiblat.
5. Tandakan garis bayang yang terhasil.
Semoga bermanfaat untuk anda semua.
Sumber: Jabatan Mufti Selangor


Cara Check Penyakit Melalui Warna Kuku, Ada 9 Kategori Kena Berjaga-Jaga!

WARNA KUKU TIDAK SIHAT
Mungkin ramai dalam kalangan kita yang kurang menjalankan penjagaan di bahagian kuku. Hanya sekadar memotong bila kuku sedikit panjang dan itu sahajalah yang dilakukan. Ada yang mengambil jalan mudah dengan pergi ke pusat penjagaan kuku atau guna servis ‘manicure’ dan ‘pedicure’ supaya kuku kelihatan cantik.

Tetapi, sebelum mencantikkan kuku anda sebenarnya perlu pastikan kuku sihat terlebih dahulu. Rupanya, anda boleh check penyakit dalam badan melalui warna kuku dan ada 9 kategori warna kuku tidak sihat yang anda kena berjaga-jaga!
Baca juga: “Tidur Kena Tindih, Kena Jumpa Ustaz Ke?”- Doktor Jelas Maksud Sleep Paralysis Dari Sudut Perubatan

CHECK PENYAKIT MELALUI WARNA KUKU, ADA 9 KATEGORI
1. Kuku pucat

Masalah kesihatan yang serius boleh mendasari tanda penyakit melalui kuku seperti:
•Anemia
•Kegagalan jantung kongestif
•Penyakit hati
•Malnutrisi
2. Kuku putih

Jika kuku anda berwarna putih dengan rim gelap, ia menunjukkan masalah kesihatan berkaitan hati seperti hepatitis. Terdapat juga masalah penyakit kuning (jaundice), yang juga merupakan satu lagi tanda masalah hati.
3. Kuku kebiruan

Turut dikenali sebagai kuku bluish dan bermaksud tubuh anda tidak mendapat oksigen yang mencukupi. Ia boleh dikaitkan dengan masalah paru-paru, seperti emfisema (Penyakit Sekatan Pulmonari Kronik, COPD).
4. Kuku kuning

Penyebab kuku kuning yang paling biasa adalah jangkitan kulat. Atau dalam sesetengah kes yang agak jarang berlaku, kuku kuning menunjukkan keadaan kesihatan yang serius seperti penyakit tiroid, penyakit paru-paru, diabetes atau psoriasis.
5. Kuku kering atau rapuh

Kuku yang sentiasa kering dan rapuh bisanya berhubung kait dengan penyakit tiroid.
6. Bengkak sekitar kuku

Kuku kelihatan merah dan bengkak, dikenali sebagai kerengsaan kuku. Ia mungkin kerana masalah lupus atau gangguan tisu penyambung lain.
7. Kuku ripple

Jika permukaan kuku merasa tidak rata dan seperti ada lekukan kecil, ia mungkin petanda awal psoriasis atau keradangan arthritis.
8. Garis gelap di bawah kuku

Sekiranya terdapat garis gelap di bawah kuku, pastikan anda berjumpa doktor secepat mungkin! Ia mungkin disebabkan melanoma, sejenis kanser kulit paling berbahaya.
9. Kuku ‘gnawed’ atau yang digigit

Tabiat menggigit kuku boleh menjadi bahaya dan merupakan simptom kebimbangan yang berterusan yang mungkin memerlukan rawatan. Individu yang gemar menggigit kuku juga boleh dikaitkan dengan gangguan obsesif-kompulsif.
Sekiranya anda mendapati sukar untuk menghentikan tabiat ini, anda perlu berjumpa dan mendapatkan nasihat doktor secepatnya!
Sumber: Twitter Dr.Samhan


Cara Check Sanitizer & Disinfectant Yang Betul, Hati-Hati Bila Beli!

Sebelum ini suami kepada pelakon terkenal Ummi Nazeera, Dr Izzar Anwari Abdul Khani ada menceritakan tentang bahayanya jika menyembur sanitizer mengunakan spray gun ke badan manusia. Hal ini kerana boleh menyebabkan kemudaratan kepada mental dan fizikal seseorang.

View this post on Instagram

A post shared by Dr. Izzar Anwari (@izzar)

Baca juga: Doktor Pakar Kongsi Kenapa Bahaya Simpan Tangki Oksigen Di Rumah

CARA CHECK SANITIZER DAN DISINFECTANT, HATI-HATI BILA BELI!
Dr Izzar Anwari tampil menceritakan cara untuk memastikan sanitizer yang dibeli bukan produk tiruan dan selamat untuk digunakan bagi tujuan sanitasi dan disenfeksi.
HATI-HATI MEMBELI SANITIZER ATAU DISINFECTANT

Saya pernah share mengenai perkara ni, tapi saya share lagila. Mesti ramai yang dah membeli sanitizer / disinfectant kan sekarang.

Untuk pengetahuan, sebelum membeli sanitizer / disinfectant di online, korang patut semak dahulu:

Nombor notifikasi kosmetik (NOT) bagi hand sanitizer atau
No. pendaftaran (MAL) ubat dan pelekat keselamatan hologram bagi disinfectant

Tanya kepada seller. Kalau dia claim kata ada kelulusan KKM, minta nombor NOT (bagi sanitizer) atau no MAL (bagi disinfectant). Ini untuk mengelakkan anda dari mendapat produk tiruan yang tak berkesan untuk tujuan sanitasi atau disinfeksi. Tapi kalau dia takde no NOT atau MAL, apa korang rasa? Nak senang beli kat farmasi je.
Nak semak kesahihan nombor NOT / MAL tu korang muat turun app ‘NPRA Product Status’ atau semak di laman web npra.gov.my

Ingin saya ingatkan juga bahawa hand sanitizer ni digunakan hanya bila tiada air dan sabun je. Pembersihan tangan menggunakan sabun dan air untuk selama sekurang-kurangnya 20saat adalah lebih efektif.
Peniaga pula dinasihatkan agar jangan ambil kesempatan menjual produk tidak berdaftar atau tidak bernotifikasi dan membuat pelbagai tuntutan pencegahan terhadap penyakit-penyakit termasuklah Covid-19.

Penjualan ubat tidak berdaftar atau kosmetik tidak bernotifikasi adalah satu kesalahan dan jika sabit dengan kesalahan boleh didenda sehingga RM 25,000 dan/atau penjara tidak melebihi 3 tahun.
Sumber: Instagram Dr Izzar Anwari


Cara Check Siapa Link Dengan Akaun Bank Anda, Elak Scammer!

Baru-baru ini kecoh di media sosial mengenai kehilangan duit dalam akaun bank milik seseorang individu. Hal ini sudah tentunya mendatangkan kebimbangan dan terfikir-fikir teknik yang digunakan oleh scammer sehingga begitu senang ‘melenyapkan’ ribuan wang ringgit.
Sebagai langkah berjaga-jaga dan elak ditipu, anda boleh cuba cara yang dikongsi oleh Fariz Hazwan di laman Facebooknya untuk mengetahui sekiranya ada akaun lain di dalam akaun bank anda.

Baca juga: Cara Keluarkan Duit Di Mesin ATM Tanpa Guna Kad Maybank Anda, Senang Je!
CARA CHECK SIAPA LINK DENGAN AKAUN BANK ANDA, ELAK SCAMMER!

Memandangkan isu CIMB ni tengah hangat. Ramai pertikai macam mana boleh transfer duit ke akaun scammer tanpa TAC. Ini berlaku kemungkinan akaun anda dah link dekat telefon scammer tu.

Sekiranya ada, boleh delete dan tukar password anda secepat mungkin. Boleh check selalu untuk pastikan tiada telefon tidak dikenali ada access kepada akaun CIMB anda. Ini ikhtiar dan boleh tengok gambar untuk semak langkah-langkah tersebut.
1. Login aplikasi CIMB anda dan slide ke tepi untuk pergi ke Setting.

2. Tekan pilihan Setting.

3. Sekiranya ada device lain selain telefon anda, boleh delete. Caranya slide ke kiri dan padam.

Sebarang masalah yang berlaku boleh berhubung terus dengan pihak bank dan jangan biarkan sahaja.
Sumber: Facebook Fariz Hazwan


Jangan Start Enjin Dulu, Ini Cara Claim Insurans Kereta Kena Banjir

Nampaknya bencana banjir yang melanda beberapa negeri di dalam negara telah merosakkan pelbagai harta benda orang ramai. Ini juga termasuk kenderaan yang diletakkan di luar dan telah ditenggelami air banjir. Ramai yang masih tertanya-tanya sama ada boleh ‘claim’ polisi insurans kereta yang ditenggelami banjir atau tidak.
Berikut merupakan perkongsian tentang cara untuk anda claim insurans kereta yang ditenggelami banjir. Semoga dapat membantu!

Baca juga: #DaruratBanjir: Senarai Lengkap Tempat Anda Boleh Salurkan Derma & Bantuan
MACAM MANA NAK CLAIMS INSURANS KERETA MASUK BANJIR ?

Jika kenderaan anda ditenggelami banjir & ada ambil cover PERILS , ini langkah anda kena buat:

1. Jangan start enjin.
2. Ambil gambar, catat lokasi, masa dan tarikh kejadian banjir.
3. Bila banjir dah surut, jangan start enjin lagi tetapi terus call towing insurans untuk tow kereta ke balai polis untuk buat report.
4. Selepas siap buat report, boleh hantar ke mana-mana workshop panel insurans untuk membuat claims.
Kalau renew dengan ejen, boleh call ejen terus ya. Semoga banjir cepat surut dan hujan berhenti segera.

“Wahai bumi! Telanlah airmu dan wahai langit (hujan!) berhentilah.”
Semoga Bermanfaat!
Sumber: Ieza Yusof


Kontak Rapat / Positif Covid Boleh Claim PERKESO! Ini Cara Buat Tuntutan

POSITIF COVID BOLEH CLAIM PERKESO!
Tahukah anda, selain MySalam, anda boleh membuat tuntutan melalui PERKESO, jika anda dijangkiti Covid-19 di tempat kerja.

Bayaran caruman ini akan diberi kepada pekerja setelah menghantar semua dokumen yang disahkan.
Seorang pengguna Twitter, @taufiqhelios berkongsikan cara membuat tuntutan (claim) PERKESO.

Jom ikuti perkongsian beliau selengkapnya.

Cara Buat Tuntutan PERKESO Akibat Jangkitan Covid-19 Di Tempat Kerja
Saya submit borang dalam 13/9 hari tu. start semalam dapat emel dan call untuk query dokumen tambahan. alhamdulillah pegawai tu sangat baik. dah setel. doakan claim saya berjaya.
saya doakan moga2 semua yang claim tu boleh dapat la ye. yang penting documentation kena lengkap.

Berikut dikongsikan cara nak claim PERKESO.
1. Download Borang 34 dari laman web PERKESO (perkeso.gov.my)
2. Isi borang & dapatkan tandatangan majikan
3. Sediakan salinan IC, keputusan PCR, bank statement, surat kuarantin original dari KKM (swasta tidak diterima), surat pengesahan majikan (mengatakan staff tersebut adalah pekerja company itu)
4. Submit ke PERKESO *dengan syarat jangkitan berlaku di tempat kerja bukan dapat dari luar
5. Lepas submit tunggu PERKESO verify dengan KKM
6. Lepas tu dia akan maklum sama ada tuntutan anda lulus atau tidak

NOTA:
Pastikan dijangkiti di tempat kerja. Bukannya dapat daripada adik di rumah pun claim socso.
Anda mungkin boleh rujuk lampiran atau link ni untuk lebih maklumat :
https://t.co/ANv8qQ1LBs

Klik sini untuk download borang 34 :
https://t.co/H83qu9Hr40
Kena Kuarantin Tapi Negatif Covid Pun Boleh Claim PERKESO
Sementara itu, beberapa pengguna Twitter main turut memaklumkan bahawa individu yang negatif tetapi tersenarai sebagai kontak rapat juga boleh membuat tuntutan PERKESO.

Berikut dikongsikan sedikit info dari BERNAMA tentang claim PERKESO Covid.

Harap dapat membantu!
*Rujuk sumber pautan twitter asal @Taufiqhelios :

so, sape yang pernah kena covid disebabkan close contact di tempat kerja. sila lah hantar claim anda ke PERKESO. pegi download "Borang 34" dan isi apa yang patut.
— taufiqhelios 🇲🇾 (@taufiqhelios) September 22, 2021


Kena Tahu Cara CPR Yang Betul Kalau Nak Selamatkan Nyawa Orang Tersayang

Cardiopulmonary Resuscitation (CPR) adalah kaedah rawatan pemulihan sistem jantung dan paru-paru. Cara CPR yang betul boleh membantu menyelamatkan nyawa seseorang yang tidak cukup oksigen.
Untuk anda di luar sana, pastikan teknik yang dilakukan betul kerana sekiranya salah, ia mampu mematahkan tulang rusuk. Jadi,  kami kongsikan cara CPR yang betul untuk anda praktikkan.

Baca juga: Nampak Macam Biasa Badan Sejuk Tapi Berpeluh, Rupanya Bahaya, Ini Puncanya!
INI CARA CPR YANG BETUL, JANGAN SALAH LANGKAH! BAHAYA

Bila buat CPR, ingatlah kata kunci: D-R-C-A-B

D-Danger (Merbahaya)
Pastikan persekitaran adalah selamat dan tidak mendatangkan bahaya kepada mangsa.
R-Response (Tindak balas), Rescue (Penyelamatan)
– Periksa tindak balas daripada mangsa, tepuk bahu & tanya “Adakah anda OK?”.
– Kalau tak ada tindak balas, dapatkan bantuan seseorang untuk menghubungi 999 dan dapatkan Automated External Defibrillators (AED).
– Periksa nadi pada arteri karotid (leher) sekurang-kurangnya 5 saat (tak melebihi 10 saat).
– Kalau tak ada nadi yang dapat dikesan, lakukan CPR dengan segera.
C-Chest Compressions (Tekanan dada)
– Pastikan mangsa berbaring atas permukaan yang rata.
– Kedudukan anda adalah di sebelah mangsa (antara leher dan bahu).
– Letakkan telapak tangan (satu tangan) anda di atas bahagian tengah dada dan letak lagi satu tangan atas tangan pertama.
– Pastikan lengan sentiasa lurus semasa melakukan tekanan dada.
– Lakukan tekanan dada dengan kuat, sekurang-kurangnya 5 cm (2 inci) dan tak melebihi 6 cm (2.4 inci).
– Kadar tekanan adalah 100 hingga 120 setiap minit
A-Airway (Saluran udara)
– Untuk memudahkan aliran saluran udara mangsa, donggakkan kepala dan angkat dagunya secara perlahan-lahan (Head Tilt – Chin Lift).
– Tujahkan rahang apabila berlaku kecederaan kepala atau leher.

B-Breathing (Pernafasan)
– Pernafasan bantuan biasanya dilakukan dari mulut ke mulut (Untuk keselamatan, hanya lakukan pernafasan mulut ke mulut apabila topeng muka surgikal boleh didapati).
– Kalau mulut mangsa cedera/tak dapat dibuka, buat pernafasan mulut ke hidung.
– Picitkan hidung mangsa apabila memberi hembusan nafas dari mulut ke mulut.
– Berikan hembusan nafas pertama dan perhatikan kenaikan dada. Kalau dada naik, berikan hembusan nafas yang kedua.
– Kalau dada tak naik pertama kali, lakukan Head Tilt – Chin Lift lagi sebelum memberi hembusan nafas yang kedua.
– Satu kitaran CPR yang lengkap meliputi 30 tekanan dada dan 2 hembusan nafas.
– Buat 5 kitaran sebelum periksa nadi mangsa. Kalau masih tak ada nadi yang dikesan, buat lagi 5 kitaran CPR sampai nadi pulih atau ambulans sampai.
– Kalau nadi pulih tetapi tak ada pernafasan, buat pernafasan bantuan sahaja dengan 1 hembusan nafas setiap 5 saat (12 hembusan nafas dlm 1 minit).
– Kalau dapat AED, pasangkan alat tersebut dan ikuti arahan yang diberi. Jika AED tak ada, buat CPR lagi sehingga ambulans tiba.
Garis panduan CPR untuk bayi (umur kurang daripada 1 tahun) dan kanak-kanak (umur 1 tahun hingga akil baligh) adalah lebih kurang sama dengan garis panduan untuk orang dewasa.
Jadual di bawah menunjukkan persamaan dan perbezaan CPR untuk orang dewasa, bayi, dan kanak-kanak.

Semoga bermanfaat!
Sumber: Twitter My Heartassoc


Cara Paling Senang Cuci Air Fryer Guna Cuka, Boleh Hilang ‘Kerak’ & Berkilat!

Ternyata dengan mempunyai peralatan memasak yang canggih pada zaman sekarang dapat juga memudahkan cara memasak kita. Makanan yang perlu dimasak lama pun sudah boleh siap dalam masa yang singkat. Ini termasuklah dengan penggunaan air fryer yang mempunyai pelbagai fungsi termasuk boleh buat kek!
Namun, selepas digunakan sudah semestinya kita perlu mencuci pula air fryer tersebut. Katanya, nak cuci air fryer ini boleh tahan rumit juga? Jadi, apa kata anda ikut teknik yang dikongsikan ini supaya air fryer tetap mudah dicuci tanpa merosakkan komponen elektrik di dalam air fryer tersebut.

CARA CUCI AIR FRYER DENGAN MUDAH

Benda paling azab nak cuci dekat dapur, bonda rasa cuci air fryer. Especially lepas panggang ayam. Aduh dia punya melekat tu memang susah nak tanggal. Lepas tengok youtuber Melissa Maker deep clean oven dia. Terus tercetus idea nak cuba dekat air fryer ni.

Subhanallah, cuma dengan guna cuka. Seriously senang yang amat. Tak adalah istilah tangan sado nak menyental. Bonda guna cuka dan span cuci pinggan je dekat kerak-kerak wiring rack tu. Cepat je tertanggalnya. Nak tau cara, tengok gambar.

1.Lepas panggang ayam. Kerak kat wiring rack tu memanglah kuat melekat bertaut. Haih. Gaya dia melekat macam orang bercinta. Tak boleh dilepaskan.

2.Masukkan air 300 ml

3.Tambah cuka 3 sudu besar ye.

4.Set masa 200 celcius. Masa 15 minit. Sesudah habis tu biarkan air fryer sejuk.Bonda buat ni lepas berbuka. Masa sahur baru cuci.Guna span dan sabun cuci pinggan je. Senang tanggal.

5.Bersihkan. Dengan cuka je nak lembutkan kerak tu. Lepas ni bolehlah buat ayam panggang selalu.Selalu air fryer ni tak guna sebab bercinta nak cuci. Air fryer antara kitchen appliance yang pakai sekali kena cuci. Bukan cuci bila ada masa nak cuci ye anak-anak.

Sumber: Huda Zainal


Ibu Bapa, Basuh Dulu Baju Bayi Sebelum Pakai!

“Wah, seronoknya dapat banyak hadiah – kebanyakannya pakaian yang comel-comel. Nanti bolehlah pakai baju baru ke kenduri esok. Tapi, perlukah cuci baju bayi ini terlebih dahulu?”
Ramai orang cakap, kalau nak ‘rasmikan’ baju yang baru dibeli, perlu dibasuh terlebih dahulu. Tapi, kenapa ya? Adakah hal ini hanya untuk bayi, kanak-kanak, atau termasuk orang dewasa sekali?

Ada yang menganggap tindakan ini melecehkan dan tidak mendatangkan sebarang kesan bahaya. Namun kebanyakan pakar berpendapat bahawa kita tak seharusnya membiasakan tabiat membuang label harga lalu terus memakai pakaian baru. Ini kerana, kesihatan anda dan keluarga boleh menjadi taruhan.

Foto Kredit: nova24tv.si

3 Sebab Baju Baru Bayi Perlu Dibasuh Sebelum Pakai
Ada sesetengah sayangkan ‘bau’ baju baru ini dan sayang apabila ia hilang ketika dibasuh. Dah tak macam barulah! Tapi, cuba pertimbangkan dahulu penjelasannya di bawah ini.
1. Kulit Bayi Amat Sensitif
Seperti yang kita tahu, bayi mempunyai kulit yang sangat halus dan sensitif berbanding orang dewasa.
Malahan, ada sesetengah yang lebih sensitif berbanding bayi biasa dan cenderung terhadap pelbagai masalah kulit seperti alergi, ekzema, dan ruam. Sekali terkena, ianya mengambil masa yang agak lama untuk dirawat.
Walaubagaimanapun, sesetengah pakar pendapat bahawa berapa jenis pakaian luar, seperti jaket, tidak perlu dicuci terlebih dahulu sebelum digunakan kerana ia tidak bersentuhan secara langsung dengan kulit bayi.

2. Ia Dirawat Dengan Bahan Kimia
Pakaian yang dibeli di kedai sebenarnya telah mengalami proses yang sangat panjang sebelum sampai di tangan anda.
Bayangkan saja, mulai dari proses pemintalan benang, proses membuat kain, pewarnaan tekstil, pemotongan kain, penjahitan, proses kemasan hinggalah ke produk akhir. Semua proses tersebut meninggalkan pelbagai bahan kimia yang mampu menyebabkan masalah alahan pada sebahagian orang, terutama pada kulit anak-anak yang terlalu sensitif.
Kalau tak percaya, hidu saja pakaian tersebut. Ada ‘bau’ baju baru, bukan? Atau, lihat saja warna air rendaman ketika anda mencuci pakaian baru yang berwarna. Ada sebahagiannya akan luntur walaupun direndam selama beberapa ketika.
Sebenarnya terdapat banyak kandungan bahan kimia yang digunakan hasil campuran daripada pewarna tekstil, pemutih, bahan anti-kedutan, dan anti-kulat. Antara jenis bahan kimia yang biasa digunakan adalah formaldehyde. Formaldehyde digunakan secara luas di industri tekstil dan pakaian sebagai resin penyempurnaan. Menurut sumber melalui DailyMail dan HealthDetik, kandungannya yang berlebihan pada fabrik dapat mengakibatkan iritasi pada selaput lendir, peradangan pada sistem manusia, peradangan pada kulit dan risiko kanser.
Maka, sebab itulah digalakkan cuci baju bayi walaupun ianya baru dibeli!
Foto Kredit: npr.org
3. Terdedah Kepada Kuman
Pernahkan anda terfikir berapa ramai manusia yang pernah menyentuh dan memegang pakaian yang diletakkan di bahagian ‘display’ di pasaraya? Ramai, bukan?
Sebuah penelitian oleh Profesor Donald Belsito, seorang ahli dermatologis di Columbia University Medical Centre, menemukan banyak bakteria dan kuman yang tertinggal pada sampel pelbagai pakaian baru di kedai-kedai. Walaupun baju bayi biasanya tidak dicuba terlebih dahulu, namun sentuhan-sentuhan daripada mereka yang memegangnya juga boleh menjadi agen pemindahan penyakit berjangkit.
Disebabkan ini, beliau menganjurkan agar kita bukan hanya cuci baju bayi, tetapi juga baju dewasa yang baru dibeli.
Foto Kredit: syla.org.ua
Tips Cuci Baju Bayi

Saat membeli pakaian baru, cuba minta stok pakaian yang masih dalam lipatan dan belum dicuba. Contoh pakaian yang terletak pada ‘display’ atau digantung adalah pakaian yang paling banyak dicuba oleh orang bakal pembeli.
Perhatikan labelnya untuk cara mencuci yang paling sesuai.
Cuci pakaian baru dengan merendamnya sekurang-kurangnya satu jam dengan sabun pencuci anti kuman dan bakteria yang khusus dan mesra bayi.
Jika ingin guna pelembut fabrik, pastikan ianya juga bersifat hypoallergenic.
Bagi pakaian dewasa, sentalkan sedikit bahagian lipatan leher, ketiak, paha mahupun lipatan lain. Bahagian inilah yang banyak meninggalkan bakteria apabila dicuba oleh orang lain.
Hampir kesemua pakaian bayi tidak perlu diseterika. Tapi jika terpaksa, elakkan suhu terlalu tinggi kerana ia berisiko merosakkan kelembutan pakaian bayi.

Tak Salah Kalau Kita Berjaga-jaga, Bukan?
Walaupun baju baru kelihatan bersih, ada banyak bahan kimia yang tertinggal dan kotoran yang mungkin sahaja membahayakan kesihatan anak kecil.
Benar, ramai yang tidak cuci baju bayi yang baru dibeli dan mendapati tiada kesan sampingan berlaku. Tapi, tidak salah kalau kita lebih berjaga-jaga, bukan?


Cara Cuci Bantal Kotor Berbau Guna 3 Bahan, Putih Terus & Jadi Macam Bantal Hotel!

Baru sahaja menggunakan bantal yang dibeli, bila buka sarung dah macam-macam jenis ‘peta’ yang ada! Kalau dibiarkan bertahun-tahun, lagi teruk jadinya. Oleh itu sebenarnya ada cara cuci bantal yang anda boleh gunakan untuk mengembalikan warna putih bantal tersebut macam di hotel. Tak payah beli baru, anda perlukan 3 bahan ini sahaja dan terbukti memang berkesan!
Baca juga: 25 Tahun Pengalaman, Lelaki Ini Kongsi Cara Bekukan Makanan Macam Dalam Kapal Terbang

CARA CUCI BANTAL KOTOR BERBAU GUNA 3 BAHAN, PUTIH!
1.Sediakan baking soda, borax, sabun pencuci dan air.

2.Masukkan bantal dalam bekas seperti besen yang lebar supaya muat rendam bantal.

3.Isi air dan masukkan baking soda, borax dan sabun pencuci.

4.Kocak-kocakkan supaya bahan pencuci menjadi rata.
5.Biarkan bantal di dalam bekas rendaman dan balik-balikkan ia beberapa kali. Hasil boleh dilihat dalam masa beberapa minit apabila air bertukar menjadi hitam!

6. Bila dah nampak bantal dah bersih, boleh angkat bantal dan bilas dengan air bersih.
7.Kemudian, jemur sehingga kering. Memang hasilnya puas hati!

Menurut perkongsian ini lagi, ketiga-tiga bahan ini mempunyai fungsinya yang tersendiri iaitu baking soda untuk naikkan warna putih, borax untuk hilangkan bau busuk manakala sabun pencuci untuk hilangkan kotoran. Selamat mencuba!

https://media.siraplimau.com/2021/10/Snaptik_7001763479111748865_nis-homecare.mp4
Sumber: Tiktok @_nismira


Pakar Kongsi Cara Betul Cuci Botol Susu Anak, Barulah Tak Berkeladak!

Tidak kira sama ada anda memberi anak minum susu formula atau susu ibu, penggunaan botol susu memang tak boleh dielakkan. Bila sudah menggunakan botol susu pastilah perlu tahu cara cuci botol susu dengan betul kan?
Tahukah anda, kalau botol susu tersebut tidak dicuci dengan betul, ia boleh membiakkan bakteria yang menyebabkan pelbagai penyakit seperti sakit perut atau gastroenteritis. Ia sejenis penyakit yang boleh mengancam nyawa anak anda. Jangan main-main ya!

Jadi, ibu dan ayah janganlah malas mencuci botol susu anak. Jangan disebabkan hendak cepat, anda hanya cuci botol susu dengan air paip sahaja. Ini perkongsian dari pakar tentang cara betul untuk bersihkan botol susu anak anda.
CARA CUCI BOTOL SUSU ANAK SAMPAI BERSIH!

Masih ramai ibu bapa yang tidak mahir cara menjaga kebersihan botol susu anak dengan betul. Penjagaan yang tidak rapi boleh mengundang mudarat kepada kesihatan anak-anak. Di sini saya ingin berkongsikan sedikit ilmu penjagaan botol susu:

1.CUCIAN BOTOL

1. Segera dibasuh dengan sabun setiap kali habis penyusuan.
2. Didihkan air, matikan api dan rendamkan botol selama 5-10 minit.
3. Gunakan penyepit untuk membawa botol keluar dari air panas.
4. Letakkan dalam keadaan terlangkup di atas permukaan yang bersih.
5. Boleh digunakan setelah kering. Jangan sentuh bahagian dalam botol.
DISARANKAN:

1. Mempunyai 6 – 8 botol susu. Guna botol susu yang berbeza setiap penyusuan, dan lakukan rendaman air didih sehari sekali untuk setiap botol.
2. Menggantikan ke semua botol tadi setiap 3-6 bulan, atau apabila berlaku perubahan pada bentuk dan warna botol.
3. Menggantikan puting botol susu setiap bulan, atau apabila berlaku perubahan pada bentuk dan warna puting berkenaan
TAMBAHAN:

1. Elak gunakan yang air sedang mendidih semasa membancuh susu. Bancuhan susu terus ke air mendidih menyebabkan zat susu musnah.
2. Gunakan sukatan yang disyorkan mengikut saranan pengeluar supaya anak anda mendapat zat-zat yang diperlukan secukupnya.
3. Setelah umur mencapai 6 bulan, digalakkan beri makan makanan dahulu, dan susu hanya sebagai makanan tambahan.
Semoga bermanfaat dan anak anda kekal sihat.
Sumber: Dr. Tajul Ariffin Norsadan, Dr. Kamarul Ariffin Nor Sadan


Sayur & Buah Paling Tinggi Racun, Guna Salah Satu Bahan Ini Untuk Cuci

Buah dan sayur antara makanan yang bagus untuk kesihatan namun perlu diingatkan bahawa kedua-duanya memiliki racun paling tinggi dan sekiranya cara cuci buah sakah ini akan menyebabkan sakit perut.
Jadi, Puan Mazliana Mazlan di laman Facebook ada kongsikan cara cuci buah dan sayur yang betul sebelum digunakan. Mari kita baca.

Baca juga: 13 Idea Jus Campuran Buah-Buahan, Badan Tak Sakit & Angin Semua Keluar!
CARA CUCI BUAH & SAYUR YANG BETUL, KENA GUNA BAHAN INI

Basuh sayur dengan buah, dengan salah satu dari 3 bahan ni:

Garam
Cuka
Soda bikarbonat

– Campur salah satu dalam larutan air. Kemudian rendam sekejap sayur dan buah. Biarkan selama 10 hingga 15 minit, kemudian bilas.

Bila sayur dan buah dilalukan dengan air, 9 daripada 12 jenis sisa racun serangga yang ada boleh tersingkir.
Kajian mendapati sekiranya merendam sayur dan buah dalam air soda bikarbonat selama 2 minit, ia dapat menyingkirkan lebih banyak sisa racun serangga berbanding hanya dengan lalukan air pada buah dan sayur dalam jangka masa yang sama.
– Rendam 12 – 15 minit, dapat singkirkan terus semua sisa racun serangga yang ada pada sayur dan buah. Kalau gosok permukaan buah dan sayur akan dapat singkirkan keseluruhan sisa racun serangga yang ada, berbanding hanya lalukan air.
Elakkan ambil buah dan sayuran di bawah dalam kuantiti banyak:

Banyakkan sayuran yang di bawah untuk anak-anak:

Sayur dan buah organik, bukan saja bermaksud tidak menggunakan racun serangga. Ini bermakna bermula dengan biji benih non GMO, kawasan tanah tidak dicemari, baja organik dan lain-lain kriteria yang perlu disahkan oleh badan berkuasa seperti United State Department of Agriculture (USDA).
Sumber: Facebook Mazliana Mazlan


Tips Cuci Comforter Guna Mesin Dobi Layan Diri, Jangan Pandai-Pandai Sumbat Je!

“Susahnya nak basuh comforter ni..”
Mencuci pakaian di pusat dobi bukan hanya semata-mata perkara yang mudah dilakukan. Rupanya anda perlu membaca dahulu panduan mencuci yang ada di pakaian yang hendak dicuci juga, panduan di pusat dobi tersebut. Bagi anda yang ingin mencuci comforter macam apa yang dibuat di dobi, jangan tahu sumbat sahaja ya kerana ini beberapa perkara yang anda perlu buat kalau tak mahu comforter rosak!

Baca jug: Alamak Roadtax Koyak! Ini Cara Mohon Sticker Roadtax Rosan & Hilang Dari JPJ
TIPS CUCI COMFORTER CARA DOBI LAYAN DIRI

1.Periksa label pada comforter untuk memastikan ia sesuai untuk cucian mesin dan suhu air yang dibenarkan.

2.Pastikan tiada bahagian yang terkoyak atau tetas jahitan- ini untuk mengelakkan bahagian yang terkoyak menjadi lebih besar.
3.Pre-wash : Cuci bahagian kotor yang kelihatan (stain) menggunakan cecair pencuci.
4.Masukkan comforter ke dalam mesin basuh.
5.Untuk cucian yang lebih berkesan, guna mesin basuh yang besar dan satu mesin basuh untuk satu comforter.
6.Pilih suhu basuhan mengikut kesesuaian fabrik.Apa yang dicadangkan adalah untuk menggunakan mode cucian PANAS bagi membunuh kuman ‘dust mite’.

7.Masukkan sabun dan pelembut fabrik di intlet masing-masing. Gunakan sabun yang lembut (mild).
8.Selepas selesai cucian, keringkan menggunakan mesin pengering pada suhu yang tinggi. Suhu pengeringan yang tinggi dapat membunuh hama.
9. Periksa kekeringan comforter sebelum masa tamat.Tambah pusingan masa jika memerlukan. Masa yang dicadangkan adalah selama 27-30 minit.
10. Kalau ada masa yang panjang, anda boleh sahaja sidai comforter di bawah cahaya matahari.
Sumber: Bubble Laundrette Station